Το παρόν έγγραφο καθορίζει τους όρους και προϋποθέσεις βάσει των οποίων η ανώνυμη εταιρεία με την επωνυμία «NEXI Πληρωμών Ελλάς Ανώνυμη Εταιρεία» (εφεξής «**NEXI**»), με
έδρα στην Αθήνα, οδός Χαριλάου Τρικούπη, αρ. 15 (Τ.Κ. 10678), με αριθμό Γ.Ε.ΜΗ. 161553201000, όπως νόμιμα

εκπροσωπείται, παρέχει στις συνεργαζόμενες με αυτή υπό 1 (στ) επιχειρήσεις, υπηρεσίες αποδοχής καρτών κατά τα ειδικότερα αναφερόμενα κατωτέρω.

**Ειδικότερα :**

1. Η NEXI είναι ανώνυμη εταιρεία συσταθείσα σύμφωνα με το ελληνικό δίκαιο, η οποία έχει αδειοδοτηθεί (Απόφαση υπ’ αριθμ. 418/31.3.2022 της Επιτροπής Πιστωτικών και Ασφαλιστικών Θεμάτων της Τράπεζας της Ελλάδος) και εποπτεύεται από την Τράπεζα της Ελλάδος ως ίδρυμα πληρωμών, σύμφωνα με το νόμο 4537/2018 για τις υπηρεσίες πληρωμών, ο οποίος έχει ενσωματώσει στο ελληνικό δίκαιο την Οδηγία 2015/2366/ΕΕ. Ειδικότερα, η NEXI είναι καταχωρισμένη (με αύξοντα αριθμ. 13) στο δημόσιο μητρώο ιδρυμάτων πληρωμών (με έδρα την Ελλάδα) που τηρεί η Τράπεζα της Ελλάδος το οποίο είναι προσβάσιμο στην ιστοσελίδα της: <https://www.bankofgreece.gr/kiries-leitourgies/epopteia/epopteyomena-idrymata>. Η Τράπεζα της Ελλάδος εδρεύει στην οδό Ελ. Βενιζέλου αρ. 21, Αθήνα, ΤΚ 102 50 (με διαδικτυακό ιστότοπο: [www.bankofgreece.gr](http://www.bankofgreece.gr)).
2. Η NEXI, στο πλαίσιο των δραστηριοτήτων της σύμφωνα με την ως άνω άδεια λειτουργίας, έχει λάβει άδεια να προσφέρει την υπηρεσία αποδοχής πράξεων πληρωμών και έχει το δικαίωμα αποδοχής καρτών που φέρουν τα σήματα των οργανισμών καρτών που αναφέρονται στο Παράρτημα ΙΙ της παρούσας (εφεξής «**Οργανισμοί Καρτών**»), όπως εκάστοτε ισχύει,
3. Η NEXI έχει αποκτήσει και αναπτύσσει περαιτέρω το υφιστάμενο δίκτυο επιχειρήσεων (περιλαμβανομένων μεταξύ άλλων και αστικών μη κερδοσκοπικών εταιρειών, μη κυβερνητικών οργανισμών, σωματείων, ενώσεων και εν γένει νομικών προσώπων που δεν ασκούν εμπορική δραστηριότητα), με τις οποίες το πιστωτικό ίδρυμα με την επωνυμία Alpha Τράπεζα Α.Ε., με έδρα στην Αθήνα, οδός Σταδίου, αρ. 40, Τ.Κ. 102 52, Αθήνα, με αριθμό Γ.Ε.ΜΗ. 159029160000 (εφεξής «**Alpha Bank»**), είχε την 30 Ιουνίου 2022 συμβάσεις εν ισχύ για την αποδοχή των Καρτών (όπως ορίζονται κατωτέρω), ως μέσων πληρωμών για την αγορά αγαθών που πωλούν και/ή την παροχή υπηρεσιών που προσφέρουν,
4. Η επιχείρηση όπως ορίζεται υπό 1 (στ) κατωτέρω, επιθυμεί να συμμετάσχει στο ανωτέρω υπό (iii) δίκτυο επιχειρήσεων της NEXI,

**1. Ορισμοί**

Στην παρόντες Γενικούς Όρους Συνεργασίας με Επιχειρήσεις για την Υπηρεσία Αποδοχής Καρτών (εφεξής η «**Σύμβαση**») και τα παραρτήματα αυτών (εφεξής «**Παραρτήματα**» και έκαστο αυτών το «**Παράρτημα**»), τα οποία σχηματίζουν από κοινού με τη Σύμβαση ένα αδιαίρετο σύνολο, οι κάτωθι όροι θα έχουν την ακόλουθη έννοια:

**(α) Ανωτέρα Βία:** Πράξεις, γεγονότα ή περιστάσεις πέρα από τον έλεγχο της NEXI, τα οποία δεν οφείλονται σε υπαιτιότητα της NEXI και καθιστούν δυσχερή ή αδύνατη την τήρηση των υποχρεώσεων εκ της Συμβάσεως, συμπεριλαμβανομένων ενδεικτικά (i) νομοθετικών μεταβολών ή διοικητικών πράξεων, (ii) φυσικών καταστροφών, πανδημίας, πολέμων, επαναστάσεων, κοινωνικών αναταραχών, δολιοφθορών, τρομοκρατίας ή βανδαλισμών (περιλαμβανομένων επιθέσεων με «ιούς» (virus attacks) και εισβολών σε πληροφοριακά συστήματα (hacking)), (iii) κατάρρευσης πληροφοριακών συστημάτων ή αδυναμίας πρόσβασης σε ηλεκτρονικά συστήματα, ή βλάβης σε δεδομένα που διατηρούνται στα εν λόγω συστήματα συνεπεία των περιγραφομένων κατωτέρω υπό (iv) και (v), ανεξαρτήτως εάν είναι υπεύθυνη για τη λειτουργία των εν λόγω συστημάτων η NEXI ή τρίτο μέρος, (iv) διακοπής στην παροχή ηλεκτρικής ενέργειας ή στα τηλεπικοινωνιακά συστήματα της NEXI, και (v) απεργιών, ανταπεργιών, μποϋκοτάζ ή αποκλεισμών, ανεξαρτήτως εάν στρέφονται κατά ή προκλήθηκαν από τη NEXI ή από άλλες οντότητες του ομίλου NEXI, καθώς και της αιτίας τους.

**(β) Δέουσα Επιμέλεια ως προς την Επιχείρηση:** Η δέουσα επιμέλεια ως προς την επιχείρηση υπό 1 (στ) κατωτέρω, συμπεριλαμβανομένων των υποχρεώσεων δέουσας επιμέλειας της NEXI σύμφωνα με το εκάστοτε ισχύον νομοθετικό και κανονιστικό πλαίσιο για την πρόληψη και καταστολή της νομιμοποίησης εσόδων από εγκληματικές δραστηριότητες και της χρηματοδότησης της τρομοκρατίας (εφεξής «**Νομοθετικό και Κανονιστικό Πλαίσιο ΞΧ/ΧΤ**»), καθώς και της αξιολόγησης των κινδύνων που προέρχονται από την Επιχείρηση.

**(γ) Διαδικτυακή Πύλη Επιχειρήσεων :** Η διαδικτυακή πύλη αποκλειστικά για τις υπό 1 (στ) κατωτέρω επιχειρήσεις (εφεξής και **«eMerchants Portal»**) μέσω της οποίας η Επιχείρηση παρακολουθεί τις Συναλλαγές, λαμβάνει γνώση όλων των ενημερώσεων που αποστέλλονται από τη NEXI, προβαίνει σε αλλαγή των στοιχείων επικοινωνίας της και ενεργοποιούνται τυχόν προτεινόμενες υπηρεσίες.

**(δ) Διαδικτυακός Δίαυλος/Online Channel:** Ο διαδικτυακός δίαυλος που χρησιμοποιείται από την Επιχείρηση για την πώληση των αγαθών και/ή υπηρεσιών της (λόγου χάρη διαδικτυακή εφαρμογή, διαδικτυακός τόπος, κ.λπ.).

**(ε) Έντυπο Αίτησης Επιχείρησης ή Αίτηση :** Το έντυπο αίτησης που παρέχεται από τη ΝΕΧΙ το οποίο η υπό 1(στ) Επιχείρηση υποβάλλει στη ΝΕΧΙ για την αξιολόγηση από την τελευταία της πιθανής συνεργασίας της με την Επιχείρηση για την αποδοχή υπηρεσιών αποδοχής Πράξεων Πληρωμής ως υπό 1 (ιδ) ορίζονται (εφεξής και **«Παράρτημα Ι»).**

**(στ) Επιχείρηση :** (α) οι εμπορικές εταιρείες και οιοδήποτε νομικό πρόσωπο (β) οι συμπράξεις (γ) οι ατομικές επιχειρήσεις/ελεύθεροι επαγγελματίες στους οποίους η ΝΕΧΙ παρέχει υπηρεσίες αποδοχής Πράξεων Πληρωμής ως υπό 1 (ιδ) ορίζονται.

**(ζ) Κανονισμοί των Οργανισμών Καρτών:** Οι κανονισμοί των Οργανισμών Καρτών, όπως εκάστοτε αναρτώνται στο διαδικτυακό τόπο των Οργανισμών Καρτών και τίθενται στη διάθεση της Επιχείρησης μέσω υπερσυνδέσμου προς το διαδικτυακό τόπο των Οργανισμών Καρτών, ο οποίος περιέχεται στον ειδικώς προς τούτο διαμορφωμένο χώρο του διαδικτυακού τόπου της NEXI <https://www.nexi.gr/el/oroi-kai-proypotheseis>.

**(η) Κάρτα(-ες):** Τα πλαστικά δελτία που εκδίδονται από ημεδαπά ή αλλοδαπά πιστωτικά ή χρηματοδοτικά ιδρύματα, τα οποία φέρουν σήματα των Οργανισμών Καρτών που αναφέρονται στο Παράρτημα ΙΙ της παρούσας Σύμβασης, καθώς και οποιαδήποτε άλλα σήματα οργανισμών καρτών γνωστοποιηθούν μελλοντικά στην Επιχείρηση από τη NEXI μέσω ειδοποίησης σύμφωνα με την παράγραφο 6, η οποία από την παραλαβή της θα συμπληρώνει την παρούσα Σύμβαση και το Παράρτημα ΙΙ (εφεξής «**Σήματα**»). Στην έννοια της Κάρτας εμπίπτει και κάθε συσκευή ή μέσο στο οποίο αποθηκεύονται τα δεδομένα της Κάρτας κατά τρόπο που επιτρέπει την πραγματοποίηση Συναλλαγών με τη χρήση αυτών σε ηλεκτρονικό περιβάλλον (ηλεκτρονική κάρτα).

**(θ) Κάτοχος:** Το φυσικό πρόσωπο στο οποίο ημεδαπά ή αλλοδαπά πιστωτικά ή χρηματοδοτικά ιδρύματα έχουν χορηγήσει Κάρτα, η οποία μπορεί να χρησιμοποιηθεί μόνο από το πρόσωπο αυτό για την εξόφληση του αντιτίμου των συναλλαγών (όπως υπό 1 (ιζ) ορίζονται) με την Επιχείρηση. Εφόσον πρόκειται για πλαστική Κάρτα, το όνομα του Κατόχου αναγράφεται στην εμπρόσθια όψη και η υπογραφή του πρέπει να έχει τεθεί στην πίσω όψη (στην ειδική προς τούτο θέση).Κάθε Κάρτα είναι αυστηρώς προσωπική. Κατ’ εξαίρεση, το όνομα του Κατόχου μπορεί να μην αναγράφεται στην Κάρτα (μη προσωποποιημένη κάρτα) και/ή το πίσω μέρος μπορεί να μην φέρει ειδικό χώρο για την υπογραφή του Κατόχου. Σε αυτές τις περιπτώσεις, όπως και στην περίπτωση των ηλεκτρονικών Καρτών, η παράγραφος 3.2.1(δ) της παρούσας Σύμβασης δεν εφαρμόζεται.

**(ι) Λογαριασμός:** Ο λογαριασμός της Επιχείρησης που αναφέρεται στην παράγραφο 10.2 της παρούσας Σύμβασης.

**(ια) Οδηγίες:** Οι οδηγίες της NEXI και/ή του παρόχου της Συσκευής POS και/ή του παρόχου της Πύλης Πληρωμών σχετικά με τον τρόπο λειτουργίας της Συσκευής POS και της Πύλης Πληρωμών (όπως ορίζεται κατωτέρω) αντίστοιχα, τη διαδικασία ελέγχου και αποδοχής των Καρτών, την επίλυση τυχόν προβλημάτων, την εκπαίδευση των στελεχών, των υπαλλήλων και των προστηθέντων της Επιχείρησης προκειμένου να εξασφαλισθεί η προσήκουσα εκπλήρωση των υποχρεώσεων εκ της Σύμβασης. Οι Οδηγίες γνωστοποιούνται στην Επιχείρηση από τη NEXI στον ειδικώς προς τούτο διαμορφωμένο χώρο του διαδικτυακού της τόπου <https://www.nexi.gr/el/oroi-kai-proypotheseis>, και/ή από τον πάροχο της Συσκευής POS και/ή τον πάροχο της Πύλης Πληρωμών με κάθε πρόσφορο μέσο και συμπληρώνουν την παρούσα Σύμβαση. Οποιεσδήποτε αλλαγές στις Οδηγίες αναρτώνται ομοίως στον ίδιο χώρο, η Επιχείρηση λαμβάνει δε ενημέρωση σχετικά με τις αλλαγές σύμφωνα με το άρθρο 15 της παρούσας Σύμβασης ή με οποιοδήποτε άλλο πρόσφορο μέσο σύμφωνα με το άρθρο 23 της παρούσας Σύμβασης. Οι Οδηγίες, όπως εκάστοτε ισχύουν, αποτελούν αναπόσπαστο μέρος της παρούσας Σύμβασης από το χρονικό σημείο ενημερώσεως της Επιχείρησης κατά τα ανωτέρω και πρέπει να εφαρμόζονται από την τελευταία απαρέγκλιτα.

**(ιβ) Οδηγίες Ασφαλείας:** Οι προδιαγραφές ασφαλείας για την αποδοχή Καρτών, οι οποίες επί του παρόντος συνίστανται στα διεθνή πρότυπα ασφαλείας Payment Card Industry Data Security Standards (PCI-DSS), καθώς και κάθε πρότυπο ή οδηγία ασφαλείας που εκάστοτε γνωστοποιείται από τη NEXI στην Επιχείρηση στον ειδικώς προς τούτο διαμορφωμένο χώρο του διαδικτυακού της τόπου <https://www.nexi.gr/el/oroi-kai-proypotheseis>. Οποιεσδήποτε αλλαγές στις Οδηγίες Ασφαλείας αναρτώνται επίσης στον ίδιο χώρο, η δε Επιχείρηση λαμβάνει ενημέρωση σχετικά με τις αλλαγές σύμφωνα με το άρθρο 15 της παρούσας Σύμβασης ή με οποιοδήποτε άλλο πρόσφορο μέσο σύμφωνα με το άρθρο 23 της παρούσας Σύμβασης. Οι Οδηγίες Ασφαλείας, όπως εκάστοτε ισχύουν, αποτελούν αναπόσπαστο μέρος της παρούσας Σύμβασης από το χρονικό σημείο ενημερώσεως της Επιχείρησης κατά τα ανωτέρω και πρέπει να εφαρμόζονται από την τελευταία απαρέγκλιτα.

**(ιγ)** **Πιστωτικό Δελτίο:** Η ειδική απόδειξη πραγματοποίησης επιστροφής (πίστωσης) ποσού στον λογαριασμό Κάρτας από την Επιχείρηση, λόγω επιστροφής αγαθών από τον Κάτοχο της Κάρτας ή μη χρησιμοποίησης από αυτόν των παρεχομένων υπηρεσιών και εν γένει λόγω διευθέτησης διαφορών μεταξύ του Κατόχου και της Επιχείρησης που έχουν προκύψει από συναλλαγές (ως υπό 1 (ιζ), ορίζονται) με την Κάρτα υπέρ του Κατόχου. Το Πιστωτικό Δελτίο εκδίδεται από τη Συσκευή POS που χρησιμοποιήθηκε για την ολοκλήρωση της αρχικής συναλλαγής ή αποστέλλεται ηλεκτρονικά στον Κάτοχο.

**(ιδ) Πράξη Πληρωμής:** Κάθε πράξη, εκκινούμενη από τον Κάτοχο ή για λογαριασμό του ή από την Επιχείρηση, η οποία συνίσταται στη χρέωση και μεταβίβαση χρηματικών ποσών για την εξόφληση του τιμήματος συναλλαγής, ανεξάρτητα από οποιαδήποτε υποκείμενη υποχρέωση μεταξύ Κατόχου και Επιχείρησης. Η εκκίνηση της Πράξης Πληρωμής πραγματοποιείται είτε με ταυτόχρονη φυσική παρουσία του Κατόχου και της Κάρτας στην Επιχείρηση (Card Present – εφεξής «**Πράξη Πληρωμής με Φυσική Παρουσία**»), είτε εξ αποστάσεως μέσω του διαδικτύου ή με χρήση άλλου μέσου επικοινωνίας που επιτρέπει Συναλλαγές εξ αποστάσεως (Card Not Present – εφεξής «**Eξ Αποστάσεως Πράξη Πληρωμής**»).

**(ιε) Πύλη Πληρωμών:** Η εγκεκριμένη από τη ΝΕΧΙ ειδική εφαρμογή για τη διαχείριση Eξ Αποστάσεως Πράξεων Πληρωμής που είτε ανήκει στην Επιχείρηση, είτε παρέχεται στην Επιχείρηση από τη NEXI ή οποιοδήποτε άλλο ανεξάρτητο τρίτο μέρος, η οποία επιτρέπει την εκκίνηση Eξ Αποστάσεως Πράξεων Πληρωμής με τη χρήση Καρτών, με την επιφύλαξη της σχετικής ηλεκτρονικής έγκρισης.

**(ιστ) Σταθερό Μέσο :** Το μέσο που επιτρέπει στην Επιχείρηση να αποθηκεύει τις πληροφορίες που της απευθύνονται εξατομικευμένα κατά τρόπο ώστε, να συνεχίζει να έχει πρόσβαση σε αυτές επί χρονικό διάστημα επαρκές για τους σκοπούς που αυτές εξυπηρετούν και να τις αναπαράγει αυτούσιες, όπως, ενδεικτικά και όχι περιοριστικά, το χαρτί, τα κλειδιά USB, τα CD-ROM, τα DVD, οι κάρτες μνήμης και ο σκληρός δίσκος του υπολογιστή στον οποίο αποθηκεύεται το ηλεκτρονικό ταχυδρομείο ή ένα αρχείο pdf, το μήνυμα ηλεκτρονικού ταχυδρομείου (e-mail), το sms, το viber, το WhatsApp, το eMerchants Portal κλπ.

**(ιζ) Συναλλαγή:** Η πώληση αγαθών ή υπηρεσιών που παρέχονται από την Επιχείρηση στον Κάτοχο, το αντίτιμο της οποίας εξοφλείται με τη χρήση Κάρτας.

**(ιητ) Συσκευή POS:** Η εγκεκριμένη από τη NEXI ηλεκτρονική τερματική συσκευή που είτε ανήκει στην Επιχείρηση, είτε η Επιχείρηση προμηθεύεται και εγκαθιστά από τρίτο ανεξάρτητο πάροχο, τον οποίο υποδεικνύει η NEXI κατά την υπογραφή της Σύμβασης ή από πάροχο της επιλογής της και η οποία χρησιμοποιείται από την Επιχείρηση για την πραγματοποίηση Συναλλαγών με Κάρτα. Η Συσκευή POS μπορεί είναι ενσωματωμένη σε άλλη συσκευή ή σύστημα της Επιχείρησης και πρέπει να είναι σύμφωνη με τις απαιτήσεις τις ισχύουσας νομοθεσίας, συμπεριλαμβανομένου του ν. 4987/2022, ως ισχύει και των κατ’ εξουσιοδότηση εκδοθεισών αποφάσεων.

**(ιι) Χρεωστικό Δελτίο:** Η ειδική απόδειξη πραγματοποίησης Συναλλαγής με Κάρτα στην Επιχείρηση και χρέωσης του λογαριασμού της Κάρτας με το ποσό Συναλλαγής, η οποία είτε εκδίδεται από τη Συσκευή POS που χρησιμοποιήθηκε για την πραγματοποίηση της Συναλλαγής, είτε αποστέλλεται ηλεκτρονικά στον Κάτοχο.

**(κ) PIN:** Ο προσωπικός αριθμός (ή σειρά ψηφίων) που προσδιορίζει και εξατομικεύει τον Κάτοχο, τον οποίο μόνο ο τελευταίος πρέπει να γνωρίζει και να εισαγάγει στη συσκευή POS ή στην Πύλη Πληρωμών για να ολοκληρώσει μια Συναλλαγή με χρήση Κάρτας.

**(κα) Alpha Bank :** η Τράπεζα, διά των υποκαταστημάτων της οποίας πραγματοποιείται η υπογραφή του Εντύπου Αίτησης της Επιχείρησης και των λοιπών, κατά περίπτωση, Παραρτημάτων μεταξύ της ΝΕΧΙ και της Επιχείρησης και ακολουθείται η σχετική διαδικασία έναρξης και υποστήριξης της επιχειρηματικής σχέσης με την Επιχείρηση.

**2. Πεδίο Εφαρμογής – Παροχή Υπηρεσιών**

Σύμφωνα με την παρούσα Σύμβαση:

**2.1** Η Επιχείρηση αναλαμβάνει την υποχρέωση να δέχεται τις Κάρτες που χρησιμοποιούν οι Κάτοχοι, ως μέσο εξόφλησης του αντιτίμου των Συναλλαγών που πραγματοποιούνται στην Επιχείρηση, σύμφωνα με τους όρους που προβλέπονται στην παρούσα Σύμβαση και τα Παραρτήματα αυτής, καθώς και τους Κανονισμούς των Οργανισμών Καρτών.

**2.2** Η NEXI αναλαμβάνει την υποχρέωση να παρέχει την υπηρεσία αποδοχής Πράξεων Πληρωμής, ήτοι την αποδοχή και επεξεργασία Πράξεων Πληρωμής η οποία καταλήγει σε μεταφορά χρηματικών ποσών ίσων με το προαναφερθέν αντίτιμο στην Επιχείρηση σύμφωνα με τους όρους που προβλέπονται στην παρούσα Σύμβαση και τα Παραρτήματα αυτής (εφεξής «**Υπηρεσία Αποδοχής Καρτών**»).

**2.3** Η NEXI δύναται, εφόσον συμφωνηθεί με την Επιχείρηση, να παρέχει στους Κατόχους που συναλλάσσονται με την Επιχείρηση, τη δυνατότητα να επιλέγουν και να πραγματοποιούν τη Συναλλαγή απευθείας στο νόμισμα στο οποίο τηρείται ο λογαριασμός της Κάρτας τους (Dynamic Currency Conversion / DCC), σύμφωνα με τους όρους του Παραρτήματος VII. Συναλλαγές DCC μπορούν να πραγματοποιηθούν μόνο σε Επιχειρήσεις που διενεργούν Πράξεις Πληρωμής με φυσική παρουσία μέσω συσκευών POS σύμφωνα με όσα ορίζονται στη Σύμβαση και τα Παραρτήματά της.

**2.4.** Κατά την Υπηρεσία Αποδοχής Καρτών, η NEXI δύναται, εφόσον συμφωνηθεί με την Επιχείρηση, να παρέχει στους Κατόχους Καρτών που συναλλάσσονται με την Επιχείρηση, τη δυνατότητα να επιλέγουν τη δυνατότητα αγοράς προϊόντων και υπηρεσιών με μηνιαίες άτοκες δόσεις σύμφωνα με τους όρους του Παραρτήματος V.

**2.5.** Εάν η Επιχείρηση δεν είναι πολύ μικρή επιχείρηση με την έννοια του άρθρου 4 παρ. 36 του ν. 4537/2018 , συμφωνείται κατά τα προβλεπόμενα στα άρθρα 38 παρ. 1 και 61 παρ. 1 του ν. 4537/2018, ότι δεν εφαρμόζονται τα άρθρα 38-60 και 62 παρ. 1, 64 παρ. 3, 72, 74, 76, 77, 80, 88 και 89 του ως άνω νόμου, και ότι διαφορετικά χρονικά περιθώρια από εκείνα του άρθρου 71 του ν. 4537/2018 μπορεί να συμφωνούνται.

**3. Υποχρεώσεις και εγγυητικές δηλώσεις της Επιχείρησης**

**3.1** Στο πλαίσιο της παρούσας Σύμβασης και καθόλη τη διάρκεια ισχύος αυτής, η Επιχείρηση αναλαμβάνει τις ακόλουθες υποχρεώσεις:

**(α)** να παρέχει στην Alpha Bank ή/και στη ΝΕΧΙ όλες τις πληροφορίες που απαιτούνται σύμφωνα με την παράγραφο 17.3 της παρούσας και να επικαιροποιεί αυτές άμεσα σε οποιαδήποτε περίπτωση αλλαγής τους της ΝΕΧΙ έχουσας το δικαίωμα να αρνηθεί την παροχή των υπηρεσιών της ή να μην τις παράσχει σε αντίθετη περίπτωση . Η Επιχείρηση δηλώνει και εγγυάται ότι όλα τα στοιχεία που συλλέγονται και τηρούνται από την Alpha Bank ή/και τη ΝΕΧΙ για την εφαρμογή μέτρων Δέουσας Επιμέλειας ως προς την Επιχείρηση είναι ανά πάσα στιγμή αληθή, ακριβή και επικαιροποιημένα,

**(β)** να παρέχει, ανά πάσα στιγμή, όλες τις πληροφορίες που ζητούνται από τη NEXI για την εφαρμογή μέτρων Δέουσας Επιμέλειας ως προς την Επιχείρηση, χωρίς καθυστέρηση και να συνεργάζεται με τη NEXI για το σκοπό αυτό της ΝΕΧΙ έχουσας το δικαίωμα να αρνηθεί την παροχή των υπηρεσιών της ή να μην τις παράσχει σε αντίθετη περίπτωση,

**(γ)** να πραγματοποιεί Συναλλαγές με Κατόχους στο πλαίσιο της επιχειρηματικής της δραστηριότητας, να αποδέχεται, με την επιφύλαξη των κατωτέρω παραγράφων 3.2.1 και 3.2.2., κάθε Κάρτα που χρησιμοποιείται από Κάτοχο ως μέσο πληρωμής του τιμήματος κάθε νομίμως πωλούμενου αγαθού και/ή παρεχόμενης υπηρεσίας, να μην επιβάλλει επιπλέον χρεώσεις για τη χρήση της Κάρτας και να μην θέτει οποιονδήποτε περιορισμό στη χρήση της Κάρτας,

**(δ)** να μην αποδέχεται, ούτε να χρησιμοποιεί οποιαδήποτε Κάρτα για Συναλλαγές που δεν σχετίζονται με την πραγματική πώληση αγαθών ή την παροχή υπηρεσιών, ανεξάρτητα εάν αυτό αποσκοπεί στη διασφάλιση της ρευστότητας της Επιχείρησης ή γίνεται για οποιονδήποτε άλλο λόγο,

**(ε)** να μην αποδέχεται την κατάτμηση των Συναλλαγών σε περισσότερες επιμέρους Συναλλαγές μικρότερης αξίας, για να αποφύγει τυχόν απόρριψη της Συναλλαγής με το αρχικό ποσό της και να μην υποβάλλει αλλεπάλληλες αιτήσεις έγκρισης με την ίδια Κάρτα για μικρότερα επιμέρους ποσά,

**(στ)** να υιοθετεί και να ενημερώνει τις διαδικασίες ασφαλείας και εξακρίβωσης της ταυτότητας του Κατόχου σύμφωνα με το εκάστοτε ισχύον νομοθετικό πλαίσιο,

**(ζ)** να αποδέχεται την επιστροφή ή την αντικατάσταση των πωληθέντων αγαθών και/ή παρασχεθεισών υπηρεσιών στον Κάτοχο, εφαρμόζοντας τους σχετικούς κανόνες που ισχύουν εν γένει για τους πελάτες της,

**(η)** να φυλάσσει, στην περίπτωση που τα αγαθά πρόκειται να παραχθούν ή αποσταλούν, την απόδειξη παράδοσης ή αποστολής των αγαθών, κατόπιν έγγραφης συμφωνίας με τον Κάτοχο για τη μέθοδο παράδοσης και αποστολής,

**(θ)** να καταβάλλει στη NEXI τις αμοιβές που προβλέπονται στην παράγραφο 8 και οποιαδήποτε άλλο ποσό αναφέρεται στο Παράρτημα ΙΙ,

**(ι)** να πραγματοποιεί την επιστροφή του ποσού της Συναλλαγής στην ίδια Κάρτα που χρησιμοποιήθηκε για τη Συναλλαγή σε περίπτωση που η Επιχείρηση αποδεχτεί το αίτημα του Κατόχου για την επιστροφή των αγαθών ή σε περίπτωση μη χρησιμοποίησης, ολικώς ή μερικώς, της υπηρεσίας, ανεξάρτητα από τη διαδικασία για την αποδοχή της Κάρτας. Η επιστροφή του ποσού της Συναλλαγής στον Κάτοχο με μετρητά ή ισοδύναμο μέσο απαγορεύεται,

**(ια)** να συνεργάζεται με τη NEXI και/ή τις αρμόδιες (δικαστικές, αστυνομικές, εποπτικές) αρχές για την έρευνα σοβαρών περιστατικών που σχετίζονται με την ασφάλεια των πληρωμών, περιλαμβανομένων παραβιάσεων δεδομένων, ώστε να εξασφαλίζεται η προσήκουσα παροχή της Υπηρεσίας Αποδοχής Καρτών σύμφωνα με τη Σύμβαση,

**(ιβ)** να μην αποδέχεται Κάρτα ως μέσο για την καταβολή μετρητών στον Κάτοχο, εκτός εάν κατ’ εξαίρεση αυτό επιτραπεί ρητώς και εγγράφως από τη NEXI,

**(ιγ)** να δέχεται την πραγματοποίηση Συναλλαγών με Κάρτα κατά τη διάρκεια των εκπτώσεων, τυχόν ειδικών προσφορών και εν γένει μειωμένων τιμών και σε κάθε περίπτωση να μην χρεώνει στον Κάτοχο υψηλότερες τιμές από αυτές που χρεώνει στην υπόλοιπη πελατεία της,

**(ιδ)** να μη δέχεται τη χρήση της Κάρτας από τρίτο πρόσωπο ακόμα και αν επιδειχθεί πληρεξούσιο ή εξουσιοδότηση ή εντολή που έχει εκδοθεί ή χορηγηθεί από τον Κάτοχο,

**(ιε)** να παρέχει τα αγαθά και/ή τις υπηρεσίες που αποκτώνται με τη χρήση της Κάρτας ελεύθερα από κάθε πραγματικό και/ή νομικό ελάττωμα ή έλλειψη και/ή με τα συμφωνημένα χαρακτηριστικά/ιδιότητες, εγκαίρως, επιδεικνύοντας τη δέουσα επιμέλεια στο πλαίσιο άσκησης της νόμιμης επιχειρηματικής της δραστηριότητας, σύμφωνα με το εκάστοτε ισχύον νομοθετικό πλαίσιο περί προστασίας των καταναλωτών, την καλή πίστη και τα χρηστά συναλλακτικά ήθη,

**(ιστ)** να εγκαθιστά και να λειτουργεί τις Συσκευές POS και/ή την Πύλη Πληρωμών σύμφωνα με το άρθρο 7 της παρούσας και σύμφωνα με τις νομοθετικές απαιτήσεις όπως εκάστοτε ισχύουν, και, επίσης, να χρησιμοποιεί την Κάρτα στις Συσκευές POS που έχουν εγκατασταθεί στην Επιχείρηση και/ή στην Πύλη Πληρωμών κατά τα αναφερόμενα στην παρούσα, εκτός εάν η NEXI υποδείξει για το σύνολο ή μέρος των Συναλλαγών άλλους τρόπους,

**(ιζ)** να μεριμνά ώστε τα δεδομένα του Κατόχου, τα στοιχεία της Κάρτας, καθώς και κάθε άλλη πληροφορία σχετικά με τις Συναλλαγές, οι οποίες καταχωρίζονται ή αποτυπώνονται με οποιονδήποτε τρόπο στις Συσκευές POS και/ή την Πύλη Πληρωμών ή σε οποιαδήποτε άλλη συσκευή ή αρχείο, είτε ηλεκτρονικό είτε φυσικό, της Επιχείρησης, να τηρούνται ασφαλώς και σε κάθε περίπτωση να μη διαρρέουν ή αποκαλύπτονται σε τρίτα μέρη, με μόνη εξαίρεση το ειδικά προς τούτο εξουσιοδοτημένο προσωπικό της, και να καταστρέφει τα ως άνω μόλις παρέλθει η προθεσμία της παραγράφου 4.8.1 της παρούσας, εκτός εάν επιβάλλεται μεγαλύτερο χρονικό διάστημα από διάταξη νόμου ή δικαστική απόφαση,

**(ιη)** να λαμβάνει υπόψη κάθε ειδοποίηση από τη NEXI, είτε γραπτή, τηλεφωνική ή ηλεκτρονική, σχετικά με την ανάκληση, ακύρωση, απώλεια, κλοπή ή παραχάραξη Καρτών, να μην αποδέχεται αυτές και να εκτελεί κάθε σχετική εντολή πιστά, με την απαιτούμενη διακριτικότητα προς διαφύλαξη των συμφερόντων της NEXI, της Επιχείρησης και του Κατόχου,

**(ιθ)** εάν η NEXI το ζητήσει ηλεκτρονικά, μέσω μηνύματος στη Συσκευή POS ή τηλεφωνικά ή με οποιοδήποτε άλλο πρόσφορο τρόπο, η Επιχείρηση υποχρεούται χωρίς άλλονα καταστρέψει ή να παρακρατήσει την Κάρτα. Στην τελευταία περίπτωση, η Επιχείρηση υποχρεούται να παραδώσει την Κάρτα στη NEXI το συντομότερο δυνατόν, καθώς και να τη φυλάξει σε ασφαλές μέρος έως την παράδοσή της,

**(κ)** να παρέχει επαρκή καθοδήγηση στο προσωπικό πωλήσεων σχετικά με τις διαδικασίες που απαιτούνται για την εκτέλεση της Σύμβασης, ώστε να γίνεται δεκτή άμεσα και ορθά η Κάρτα,

**(κα)** να μην αποδέχεται Κάρτες για την πώληση αγαθών και/ή υπηρεσιών που απαγορεύονται ρητά από τους Κανονισμούς των Οργανισμών Καρτών και το εφαρμοστέο δίκαιο και να μην καθιστά διαθέσιμα τέτοια αγαθά και/ή υπηρεσίες για την πραγματοποίηση Συναλλαγών,

**(κβ)** η Επιχείρηση δηλώνει και εγγυάται ότι οι φωτογραφίες και τα έγγραφα σχετικά με τα αγαθά ή τις υπηρεσίες που εμφανίζονται και προσφέρονται στο κατάστημα και/ή στο Διαδικτυακό Δίαυλό της δεν παραβιάζουν οποιοδήποτε δικαίωμα πνευματικής ιδιοκτησίας, εμπορικό σήμα ή δίπλωμα ευρεσιτεχνίας ή άλλα δικαιώματα που απορρέουν από νόμους, συμβάσεις ή έθιμα.

**(κγ)** να συμμορφώνεται με τις εκάστοτε απαιτήσεις που ισχύουν σε σχέση με τις Συσκευές POS και τη διασύνδεση αυτών με τα ταμειακά συστήματα, συμπεριλαμβανομένης της υποχρέωσης υποβολής στοιχείων στις αρχές (ιδίως στην Ανεξάρτητη Αρχή Δημοσίων Εσόδων (ΑΑΔΕ) και στο μητρώο μέσων πληρωμών (POS) των επιχειρήσεων που έχει συσταθεί με την υπ’ αριθμ. 1137/6.9.2023 απόφαση της ΑΑΔΕ σε εφαρμογή του νόμου 4987/2022, ως ισχύει) και εν γένει να συνεργάζεται με την ΝΕΧΙ και τις αρμόδιες αρχές για την παροχή στοιχείων σχετικά με τη διασύνδεση των Συσκευών POS.

**3.2.1** Πριν από την πραγματοποίηση Πράξης Πληρωμής σε Συσκευή POS ή οποιασδήποτε άλλης Πράξης Πληρωμής με Φυσική Παρουσία στην Επιχείρηση, η Επιχείρηση υποχρεούται να ελέγξει αν:

**(α)** έχει παρέλθει ο αναγραφόμενος στην Κάρτα μήνας, στο τέλος του οποίου λήγει η ισχύς της,

**(β)** τα εξωτερικά γνωρίσματα της Κάρτας (όπως το μέγεθος, το χρώμα, το σήμα κ.λπ.) και/ή τα στοιχεία που είναι αποτυπωμένα σε αυτή (όπως αριθμοί, γράμματα κ.λπ.), εγείρουν κατά την κοινή πείρα στις Συναλλαγές, υποψίες ως προς τη γνησιότητα της Κάρτας και δεν ανταποκρίνονται στις προδιαγραφές που έχουν καθοριστεί από τους Οργανισμούς Καρτών και τη NEXI, σύμφωνα με τις εκάστοτε Οδηγίες της,

**(γ)** το σώμα της Κάρτας έχει φθαρεί, σβηστεί, τεμαχιστεί ή αλλοιωθεί με οποιονδήποτε τρόπο,

**(δ)** το όνομα του Κατόχου που εμφανίζεται στο Πιστωτικό ή Χρεωστικό Δελτίο είναι διαφορετικό από το όνομα που αναγράφεται στο σώμα της Κάρτας,

**(ε)** σε περίπτωση αμφιβολίας για την ταυτοπροσωπία του κατόχου, να ελέγχει την ταυτότητα αυτού με αντιπαραβολή της αστυνομικής ταυτότητάς του/της ή οποιουδήποτε άλλου εγγράφου αναγνώρισης της ταυτότητας και εάν διαπιστώνεται ότι ο Κάτοχος δεν ταυτίζεται με το πρόσωπο που προσκομίζει, να αρνείται τη Συναλλαγή, να ενημερώνει σχετικά τη NEXI και να ακολουθεί τις σχετικές οδηγίες της.

**3.2.2** Σε όλες τις ανωτέρω υπό 3.2.1. περιπτώσεις, η Επιχείρηση υποχρεούται να αρνηθεί την ολοκλήρωση της Συναλλαγής και να ενημερώσει άμεσα τη NEXI.

**3.3** Η Επιχείρηση υποχρεούται, ακολουθώντας τις σχετικές Οδηγίες, να ενημερώσει άμεσα τη NEXI και να ζητήσει ειδική έγκριση πριν προχωρήσει στην πραγματοποίηση Συναλλαγής, σε κάθε περίπτωση που είτε η συμπεριφορά του Κατόχου κατά τη διάρκεια της Συναλλαγής δεν είναι η κατά την κοινή πείρα συνήθης, με αποτέλεσμα να δημιουργούνται βάσιμες υποψίες για την νομιμότητά της, είτε ελλείπει η υπογραφή του Κατόχου στην πίσω όψη της Κάρτας, ανεξαρτήτως ύψους ποσού Συναλλαγής.

**3.4** Η κατά παράβαση των ανωτέρω διατάξεων του παρόντος άρθρου αποδοχή της Κάρτας και ολοκλήρωση Συναλλαγής με αυτή ουδεμία υποχρέωση της NEXI γεννά να καταβάλει στην Επιχείρηση το αντίτιμο της συγκεκριμένης Συναλλαγής, το οποίο, εφόσον καταβληθεί, πρέπει να αντιλογισθεί και να επιστραφεί άμεσα από την Επιχείρηση εφαρμοζόμενου και του άρθρου 9 της παρούσας Σύμβασης.

**3.5** ΗΚάρτα ανήκει κατά κυριότητα στο πιστωτικό ή χρηματοδοτικό ίδρυμα που την εξέδωσε και έχει παραχωρηθεί στον Κάτοχο μόνο κατά χρήση, ώστε αυτός και μόνο δικαιούται να τη χρησιμοποιεί.

**4. Πραγματοποίηση Συναλλαγής μέσω Συσκευής POS**

**4.1** Η Επιχείρηση,αποδεχόμενη την Κάρτα ως μέσο πληρωμών, κατόπιν των ελέγχων, σύμφωνα με το άρθρο 3, οφείλει να χρησιμοποιήσει τις Συσκευές POS σύμφωνα με τις διατάξεις του άρθρου 7 και τις Οδηγίες, όπως εκάστοτε ισχύουν, εκτός εάν έχει συμφωνηθεί ρητώς διαφορετικός τρόπος πραγματοποίησης του συνόλου ή μέρους των Συναλλαγών. Άλλως, κάθε Συναλλαγή που πραγματοποιείται κατά παράβαση των ανωτέρω, δεν αναγνωρίζεται ως έγκυρη από τη NEXI, η οποία ουδεμία υποχρέωση έχει έναντι της Επιχείρησης, σύμφωνα με την ως άνω παράγραφο 3.4 της παρούσας Σύμβασης.

**4.2** Με την επιφύλαξη του άρθρου 5 κατωτέρω, μία Συναλλαγή με Κάρτα, εφόσον εγκριθεί από τον εκδότη της, ολοκληρώνεται από τον Κάτοχο, κατά τα αναφερόμενα στις διατάξεις των επόμενων παραγράφων 4.3.1., 4.3.2, 4.3.3, 4.3.4 και 4.4.

**4.3.1** Η Συσκευή POS, στην οποία καταχωρείται το ποσό της Συναλλαγής, ενεργοποιείται με τη διέλευση (ή εισαγωγή) της χρησιμοποιούμενης Κάρτας από την ειδική προς τούτο σχισμή της Συσκευής POS (ή με οποιονδήποτε άλλον τρόπο εκάστοτε υποδεικνύεται, όπως με την ανέπαφη διέλευση (προσέγγιση) της Κάρτας από τη Συσκευή POS κατά τα αναφερόμενα στην επόμενη παράγραφο 4.3.2). Η Συναλλαγή ολοκληρώνεται, κατόπιν εμφάνισης σχετικού μηνύματος στη Συσκευή POS, με την πληκτρολόγηση από τον Κάτοχο και μόνον από αυτόν (σύμφωνα με την κατωτέρω παράγραφο 4.4. της Σύμβασης) του PIN στο ειδικό πληκτρολόγιο της Συσκευής POS και στη συνέχεια χρήση του πλήκτρου επιβεβαίωσης, οπότε, εφόσον αυτή εγκριθεί, εκδίδεται σχετικό Χρεωστικό Δελτίο εις διπλούν, ένα εκ των οποίων λαμβάνει ο Κάτοχος, εκτός εάν επιτρέπεται διαφορετικά από τις σχετικές κανονιστικές διατάξεις, τη νομοθεσία και τις Οδηγίες.

**4.3.2** Εφόσον στην Επιχείρηση έχει εγκατασταθεί Συσκευή POS, η οποία μπορεί να αναγνωρίσει τα στοιχεία της Κάρτας χωρίς επαφή αυτής με τη Συσκευή POS (ΕΕΤ/POS contactless reader), η Συναλλαγή ολοκληρώνεται ανέπαφα (contactless) με την διέλευση (προσέγγιση) της εμπρόσθιας όψης της Κάρτας από την ως άνω Συσκευή POS, αποκλειστικά από τον Κάτοχο, μέχρι να καταγραφεί σε αυτή η Συναλλαγή, να πληκτρολογηθεί το ΡΙΝ, κατά τα αναφερόμενα στην παράγραφο 4.3.1 ανωτέρω, όπου αυτό απαιτείται, οπότε εμφανίζεται σχετικό μήνυμα στην οθόνη της Συσκευής POS, και εκδίδεται το αντίστοιχο Χρεωστικό Δελτίο.

**4.3.3** Συναλλαγές χωρίς διέλευση ή εισαγωγή ή ανέπαφη διέλευση (προσέγγιση) της Κάρτας από τη Συσκευή POS (παράγραφοι 4.3.1. και 4.3.2. ανωτέρω) είναι επιτρεπτές μόνο, είτε κατά τους όρους του άρθρου 5 κατωτέρω, είτε σε όλως εξαιρετικές περιπτώσεις κατά τους όρους της παραγράφου 7.8 της παρούσας Σύμβασης.

**4.3.4** Στις περιπτώσεις των παραγράφων 4.3.1 και 4.3.2 ανωτέρω, η Επιχείρηση έχει υποχρέωση να λαμβάνει κάθε κατάλληλο μέτρο ώστε να μη διακρίνεται το ΡΙΝ κατά την πληκτρολόγησή του από τον Κάτοχο και να μη διαρρεύσουν τα στοιχεία του Κατόχου ή/και της Κάρτας σε τρίτα πρόσωπα, στην έννοια των οποίων εμπίπτει και το προσωπικό της Επιχείρησης που δεν απασχολείται στο ταμείο της.

**4.4** Με την εισαγωγή του ΡΙΝ και πατώντας το πλήκτρο επιβεβαίωσης (παράγραφος 4.3.1 της παρούσας) ή τη διέλευση (προσέγγιση) της Κάρτας στις ανέπαφες Συναλλαγές (παράγραφος 4.3.2 της παρούσας), ο Κάτοχος εγκρίνει τη Συναλλαγή και εντέλλεται το πιστωτικό ή χρηματοδοτικό ίδρυμα που έχει εκδώσει την Κάρτα να χρεώσει το ποσό της Συναλλαγής είτε στον λογαριασμό της Κάρτας, είτε στον καταθετικό του λογαριασμό με τον οποίο η Κάρτα είναι συνδεδεμένη, ανάλογα με το είδος της χρησιμοποιηθείσας Κάρτας, και να πιστώσει αντιστοίχως τον Λογαριασμό κατά τα αναφερόμενα στην παράγραφο 10.2 κατωτέρω.

**4.5** Έχοντας υπόψη τις συνεχείς εξελίξεις στην τεχνολογία, τις οποίες η NEXI παρακολουθεί, επιφυλάσσεται να θέσει στο μέλλον στη διάθεση της Επιχείρησης και άλλους τρόπους πραγματοποίησης Συναλλαγών, γνωστοποιώντας τους σχετικούς όρους στην Επιχείρηση, σύμφωνα με τα οριζόμενα στην παράγραφο 6 της παρούσας Σύμβασης.

**4.6.1** Με την επιφύλαξη των διατάξεων της παραγράφου 4.6.2 της παρούσας Σύμβασης**,** με την ολοκλήρωση της Συναλλαγής κατά τα διαλαμβανόμενα στην παρούσα, η Επιχείρηση οφείλει, να παραδώσει στον Κάτοχο τα αγαθά ή/και τις υπηρεσίες σύμφωνα με τα αναφερόμενα στην παράγραφο 3.1 ως άνω.

**4.6.2** Σε περίπτωση επιστροφής αγαθών ή μη χρησιμοποίησης μέρους ή του συνόλου των υπηρεσιών, το αντίτιμο των οποίων εξοφλήθηκε με Κάρτα, η Επιχείρηση υποχρεούται να προβεί σε συναλλαγή επιστροφής του αντιτίμου, ολικά ή μερικά κατά περίπτωση, μέσω της Συσκευής POS, να αιτηθεί την έκδοση Πιστωτικού Δελτίου και την πίστωση του λογαριασμού της Κάρτας που χρησιμοποιήθηκε για την αρχική Συναλλαγή. Η Επιχείρηση υποχρεούται να χρησιμοποιεί προς τούτο τη Συσκευή POS που χρησιμοποιήθηκε για την πραγματοποίηση της ως άνω αρχικής Συναλλαγής και να μην καταβάλει μετρητά για την επιστροφή της αξίας των αγαθών ή υπηρεσιών. Ρητά συμφωνείται ότι η Επιχείρηση, σε περίπτωση που αιτηθεί την έκδοση Πιστωτικού Δελτίου, υποχρεούται να εξασφαλίσει ότι το υπόλοιπο στον Λογαριασμό, όπως αναφέρεται στην παράγραφο 10.2, θα επαρκεί για να καλύψει την επιστρεφόμενη αξία, άλλως εφαρμόζεται το άρθρο 9 κατωτέρω (περί συμψηφισμού).

**4.7** Σε περίπτωση που ο Κάτοχος επιθυμεί την αποστολή των αγαθών ή την παροχή των υπηρεσιών που προμηθεύτηκε με χρήση της Κάρτας σε διαφορετική τοποθεσία από το κατάστημα της Επιχείρησης και ο εκδότης της Κάρτας που χρησιμοποιήθηκε στη Συναλλαγή ενημερώσει τη NEXI ότι ο Κάτοχος δεν έλαβε τα αγαθά που η Επιχείρηση ανέλαβε να παραδώσει ή δεν έλαβε τις υπηρεσίες για τις οποίες πλήρωσε χρησιμοποιώντας την Κάρτα του, η Επιχείρηση έχει την υποχρέωση να προσκομίσει στη NEXI, το αργότερο εντός της προθεσμίας της παραγράφου 4.8.2 κατωτέρω, την απόδειξη παραλαβής των παραδοθέντων αγαθών ή παροχής των υπηρεσιών, υπογεγραμμένη από τον Κάτοχο μαζί με κάθε άλλο αποδεικτικό στοιχείο που αποδεικνύει ότι τα αγαθά παραδόθηκαν ή οι υπηρεσίες παρασχέθηκαν, άλλως εφαρμόζεται η διάταξη της παραγράφου 4.8.2 κατωτέρω.

**4.8.1** Η Επιχείρηση υποχρεούται να φυλάσσει τα Χρεωστικά Δελτία (παράγραφος 4.3.1 της παρούσας), τα Πιστωτικά Δελτία (παράγραφος 4.6.2 της παρούσας), όπως και τα έγγραφα των παραγράφων 3.1 (η) και 4.7 ανωτέρω για χρονικό διάστημα τουλάχιστον δεκατριών μηνών (13 μηνών) από την ημερομηνία κάθε Συναλλαγής.

**4.8.2** ΗNEXIδικαιούται να ζητά τα Χρεωστικά Δελτία που προορίζονται για την Επιχείρηση, τα έγγραφα της παραγράφου 4.7 της παρούσας Σύμβασης, καθώς και οποιαδήποτε άλλα στοιχεία σχετικά με Συναλλαγές με Κάρτες κρίνει η NEXI απαραίτητα,οποτεδήποτε εντός της προθεσμίας της προηγούμενης παραγράφου 4.8.1 της παρούσας και η Επιχείρησηοφείλει να της τα παραδίδει αμέσως. Άπρακτη παρέλευση της ανώτατης προθεσμίας επτά (7) ημερών από το σχετικό αίτημα της NEXI θα έχει ως αποτέλεσμα την κατάπτωση ποινικής ρήτρας ίσης με την ονομαστική αξία της Συναλλαγής, για την οποία δεν παραδόθηκαν τα αιτηθέντα έγγραφα.

**4.8.3** Η κατά την προηγούμενη παράγραφο 4.8.2 της παρούσας Σύμβασηςποινική ρήτρα αναγνωρίζεται από τους συμβαλλομένους ως δίκαιη και έγκυρη εν όψει των υποχρεώσεων τις οποίες φέρει η NEXI έναντι των Κατόχων και των Οργανισμών Καρτών.

**4.8.4** Με την επιφύλαξη ειδικότερων διατάξεων του Παραρτήματος IV, οι ανωτέρω διατάξεις του άρθρου αυτού εφαρμόζονται κατ’ αναλογίακαι στις περιπτώσεις των άρθρων 5 και 6 της παρούσας Σύμβασης.

**5. Συναλλαγές από απόσταση**

**5.1** Η Επιχείρηση μπορεί να πραγματοποιεί Συναλλαγές με τον Κάτοχο με Eξ Αποστάσεως Πράξεις Πληρωμής με Κάρτα, είτε μέσω του διαδικτύου («**E-Commerce/Pay-By-Link Συναλλαγές**»), είτε διά τηλεφωνικών/ταχυδρομικών παραγγελιών («**ΜΟΤΟ Συναλλαγές**»), είτε με πρωτοβουλία της Επιχείρησης («**ΜΙΤ Συναλλαγές**»), εφόσον τα μέρη υπογράψουν το σχετικό Παράρτημα IV σχετικά με τους όρους και τις προϋποθέσεις που διέπουν τις ως άνω Συναλλαγές, το οποίο επισυνάπτεται στην παρούσα.

**5.2.1** Η NEXI δικαιούται σε κάθε περίπτωση αποδοχής αιτήματος της Επιχείρησης για Eξ Αποστάσεως Πράξεις Πληρωμής με Κάρτα να θέτει ανώτατα ποσοτικά όρια Συναλλαγών σε ημερήσια, μηνιαία ή/και ετήσια βάση, τα οποία καθορίζονται στο Παράρτημα IV.

**5.2.2** Η NEXI δικαιούται να μεταβάλλει ή και να μηδενίζει τα κατά την προηγούμενη παράγραφο 5.2.1. όρια οποτεδήποτε, λαμβάνοντας υπόψη τη συνεπή τήρηση από την Επιχείρηση των όρων της παρούσας Σύμβασης, τις συνθήκες της αγοράς και την εφαρμογή μέτρων Δέουσας Επιμέλειας ως προς την Επιχείρηση. Τα εκάστοτε νέα όρια γνωστοποιούνται στην Επιχείρηση ηλεκτρονικά κατά τα αναφερόμενα στην παράγραφο 23 της παρούσας Σύμβασης και ισχύουν άμεσα από την ημερομηνία κατά την οποία η σχετική ηλεκτρονική ενημέρωση περιήλθε στην Επιχείρηση.

**5.2.3** Ρητά συμφωνείται ότι τα ως άνω όρια και η τυχόν μεταβολή τους συνδέονται άμεσα με τον εκάστοτε αναλαμβανόμενο από τη NEXI λειτουργικό ή/και πιστωτικό κίνδυνο και η μεταβολή τους δεν αποτελεί τροποποίηση της παρούσας Σύμβασης.

**5.2.4** Υπέρβαση των ως άνω ορίων απαγορεύεται απολύτως και, εάν λάβει χώρα, η NEXI δεν θα αποδεχθεί την Πράξη Πληρωμής και θα εξοφλήσει την Επιχείρηση μόνο εάν και όταν ο Κάτοχος αποδεχτεί τη χρέωση του τιμήματος της Συναλλαγής στον λογαριασμό της Κάρτας ή δεν υποβάλλει αίτηση για Αντιλογισμό (όπως ορίζεται κατωτέρω στην παράγραφο 14.1) εντός των προβλεπόμενων χρονικών ορίων, ενώ παρέχεται στη NEXI, εκ μόνου του λόγου αυτού, το δικαίωμα να καταγγείλει με άμεση ισχύ τη Σύμβαση.

**5.3** H NEXI δύναται να ελέγχει οποτεδήποτε το είδος και τα χαρακτηριστικά των Συναλλαγών που η Επιχείρηση πραγματοποιεί από απόσταση καθώς και των Eξ Αποστάσεως Πράξεων Πληρωμής με Κάρτα και διατηρεί το δικαίωμα, κατ’ απόλυτη κρίση της, για λόγους επιχειρηματικούς, ασφάλειας των συναλλαγών, όπως και αυξημένου πιστωτικού ή/και λειτουργικού κινδύνου, να αρνηθεί την παροχή της Υπηρεσίας Αποδοχής Καρτών προς την Επιχείρηση για το σύνολο ή μέρος των Συναλλαγών του είδους αυτού, τροποποιώντας το Παράρτημα IV σύμφωνα με τους προβλεπόμενους σε αυτό όρους.

**5.4** Eξ Αποστάσεως Πράξεις Πληρωμής με Κάρτα που ενδέχεται να πραγματοποιηθούν πριν την υπογραφή του Παραρτήματος IV δεν αναγνωρίζονται από τη NEXI η οποία ουδεμία υποχρέωση έχει να προβεί σε χρηματική καταβολή προς την Επιχείρηση και αν πραγματοποιηθεί τέτοια καταβολή, αυτή υποχρεούται να επιστρέψει άμεσα στη NEXI το καταβληθέν ποσό άλλως αυτή δικαιούται να το συμψηφίσει κατά τους όρους του άρθρου 9 κατωτέρω.

**5.5** Οι διατάξεις της παραγράφου 4.6.2 ανωτέρω εφαρμόζονται ανάλογα και στην περίπτωση των κατά το παρόν άρθρο Eξ Αποστάσεως Πράξεων Πληρωμής με Κάρτα.

**6. Ειδικές Συναλλαγές - Νέα Προϊόντα και υπηρεσίες**

**6.1** H NEXI μπορεί κατά καιρούς να ειδοποιεί εγγράφως την Επιχείρηση για τυχόν πρόσθετους τύπους Καρτών τις οποίες η Επιχείρηση υποχρεούται να αποδέχεται, προσδιορίζοντας τον Οργανισμό Καρτών στον οποίο ανήκει κάθε πρόσθετη Κάρτα, καθώς και το όνομα, το εμπορικό σήμα, τους οικονομικούς όρους (συμπεριλαμβανομένων των αμοιβών σύμφωνα με την παράγραφο 8 της παρούσας Σύμβασης), καθώς και τη λειτουργικότητα και τα χαρακτηριστικά των εν λόγω Καρτών. Η NEXI διατηρεί το δικαίωμα, για τεχνικούς μόνο λόγους, να προσδιορίσει έναν τρίτο πάροχο υπηρεσιών πληρωμών, αδειοδοτημένο να παρέχει την Υπηρεσία Αποδοχής Καρτών ως προς την πρόσθετη Κάρτα που προτείνει η NEXI σύμφωνα με το παρόν άρθρο και να προτείνει στην Επιχείρηση την υπογραφή σύμβασης με τον εν λόγω τρίτο πάροχο υπηρεσιών πληρωμών η οποία θα επισυνάπτεται ως Παράρτημα στην παρούσα Σύμβαση.

**6.2** Εάν η πρόσθετη Κάρτα που προσφέρει η NEXI στην Επιχείρηση ανήκει σε οργανισμό καρτών που δεν περιλαμβάνεται στο Παράρτημα II:

**(α)** η Επιχείρηση έχει το δικαίωμα να αρνηθεί την Κάρτα που προσφέρει η NEXI, εάν η πρόσθετη Κάρτα προβλέπει οικονομικούς όρους που είναι επαχθέστεροι για την Επιχείρηση σε σχέση με τους οικονομικούς όρους που ισχύουν για τις Κάρτες που παρέχονται από τους Οργανισμούς Καρτών σύμφωνα με το Παράρτημα II,

**(β)** η προσφερόμενη Κάρτα θα θεωρείται ότι έχει γίνει αποδεκτή από την Επιχείρηση με άμεση ισχύ, εάν οι οικονομικοί της όροι της είναι ευνοϊκότεροι ή ίδιοι με τους οικονομικούς όρους που ισχύουν για τις Κάρτες που παρέχονται από τους Οργανισμούς Καρτών σύμφωνα με το Παράρτημα II.

**6.3** Η Επιχείρηση μπορεί να συμμετέχει σε προγράμματα πραγματοποίησης Συναλλαγών με Κάρτες με ειδικούς όρους, τα οποία υποστηρίζει η NEXI, όπως ενδεικτικά προγράμματα αποπληρωμής του αντιτίμου της Συναλλαγής με τη χρέωση άτοκων δόσεων στις Κάρτες (βλ. Παράρτημα V για τις άτοκες δόσεις) κατόπιν υποβολής σχετικού αιτήματος. Εφόσον η NEXI αποδεχθεί εγγράφως, ολικά ή μερικά, το ως άνω αίτημα, αυτό προσαρτάται ως Παράρτημα στην παρούσα και αποτελεί αναπόσπαστο μέρος αυτής.

**6.4** Στις περιπτώσεις της προηγούμενης παραγράφου 6.3, η Επιχείρηση οφείλει να εφαρμόζει πιστά τους όρους οποιουδήποτε προγράμματος πραγματοποίησης Συναλλαγών με Κάρτα στο οποίο προσχώρησε, για όσο χρονικό διάστημα αυτό ισχύει, άλλως η NEXI δικαιούται να διακόψει τη συγκεκριμένη συνεργασία, προβαίνοντας σε σχετική γνωστοποίηση προς την Επιχείρηση με κάθε πρόσφορο κατά την κρίση της μέσο.

**6.5** Η Επιχείρηση υποχρεούται να αναφέρει τη συμμετοχή της στο πρόγραμμα πραγματοποίησης Συναλλαγών με Κάρτα σε κάθε ανακοίνωση ή διαφήμισή της, για όσο χρονικό διάστημα το πρόγραμμα αυτό ευρίσκεται σε ισχύ.

**6.6** Με την επιφύλαξη ειδικότερων όρων σχετικά με τη διάρκεια του προγράμματος πραγματοποίησης Συναλλαγών με Κάρτα, η NEXI διατηρεί το δικαίωμα να τροποποιήσει ή να καταργήσει τα ως άνω προγράμματα, γνωστοποιώντας την απόφασή της αυτή στην Επιχείρηση σύμφωνα με τα άρθρα 19 και 23 της παρούσας Σύμβασης. Η εν λόγω απόφαση δεν μπορεί να έχει αναδρομική ισχύ.

**7. Συσκευές POS και Πύλη Πληρωμών**

**7.1** Για την παρούσα Σύμβαση, εάν η Επιχείρηση δεν διαθέτει δική της Συσκευή POS, τρίτος πάροχος υπηρεσιών, ο οποίος είτε υποδεικνύεται από τη NEXI, είτε επιλέγεται από την Επιχείρηση, οφείλει να εγκαθιστά μία ή περισσότερες Συσκευές POS και/ή την Πύλη Πληρωμών, προκειμένου να ενεργοποιηθεί η δυνατότητα να πραγματοποιούνται Συναλλαγές με Κάρτα.

**7.2.1** Η Επιχείρηση υποχρεούται να διασφαλίζει ότι οι Συσκευές POS ή/και η Πύλη Πληρωμών που παρέχονται από τρίτους παρόχους ή ανήκουν στην Επιχείρηση έχουν πιστοποιηθεί και συμμορφώνονται ανά πάσα στιγμή με τους Κανονισμούς των Οργανισμών Καρτών.

**7.2.2** Εάν οι Συσκευές POS και/ή η Πύλη Πληρωμών παρέχονται από τρίτους παρόχους ή ανήκουν στην Επιχείρηση:

**(α)** η Επιχείρηση ευθύνεται για κάθε ζημία που προκαλείται από τυχόν μη προσαρμογή των Συσκευών POS και/ή της Πύλης Πληρωμών στα πρότυπα του κλάδου και/ή τις προδιαγραφές των Κανονισμών των Οργανισμών Καρτών και/ή τις προδιαγραφές που επιβάλλονται από την εκάστοτε νομοθεσία, συμπεριλαμβανομένων των αποφάσεων της ΑΑΔΕ, ή από μη αντικατάσταση των Συσκευών POS (κατά την παράγραφο 18.6.1 κατωτέρω), καθώς και για κάθε ζημία που προκαλείται από τη μη συμμόρφωση με τις Οδηγίες ή την ισχύουσα νομοθεσία,

**(β)** η Επιχείρηση δεν μπορεί να επικαλεστεί ως λόγο απαλλαγής της από τις υποχρεώσεις που προβλέπονται στην παρούσα Σύμβαση τυχόν μη λειτουργία ή διακοπή, ακόμη και στιγμιαία, του ηλεκτρονικού συστήματος στο οποίο είναι συνδεδεμένη η Συσκευή POS ή η Πύλη Πληρωμών,

**(γ)** η ΝΕΧΙ δεν ευθύνεται για οποιαδήποτε ζημία (θετική ή αποθετική, φήμης κλπ) τυχόν επέλθει στην Επιχείρηση, ενδεικτικά και όχι περιοριστικά, από καθυστερημένη παράδοση ή αντικατάσταση Συσκευής POS, καθυστερημένη παράδοση σχετικού εξοπλισμού ή καθυστέρηση ή διακοπή της λειτουργία της Πύλης Πληρωμών ή του ηλεκτρονικού συστήματος που είναι συνδεδεμένη η Συσκευή POS ή η Πύλη Πληρωμών η οποία δεν οφείλεται σε υπαιτιότητα της ΝΕΧΙ κλπ.

**7.3** Με την επιφύλαξη του δικαιώματος της NEXI να αναστείλει την παροχή της Υπηρεσίας Αποδοχής Καρτών σύμφωνα με το άρθρο 13 και/ή να καταγγείλει την παρούσα Σύμβαση σύμφωνα με το άρθρο 20 αυτής, η Επιχείρηση υποχρεούται να αποζημιώνει τη NEXI για οποιαδήποτε ζημία, πρόστιμα, κυρώσεις ή χρεώσεις που επιβάλλονται στη NEXI από οποιοδήποτε τρίτο μέρος και/ή Οργανισμό Καρτών λόγω μη συμμόρφωσης των Συσκευών POS και/ή της Πύλης Πληρωμής που παρέχονται από τρίτους παρόχους ή ανήκουν στην Επιχείρηση, με τα πρότυπα του κλάδου ή/και τις προδιαγραφές των Κανονισμών των Οργανισμών Καρτών ή τη σχετική νομοθεσία, καθώς και λόγω μη προσαρμογής των Συσκευών POS και/ή της Πύλης Πληρωμών σε αυτά ή μη αντικατάστασης αυτών.

**7.4** Η κατανομή και ο αριθμός των Συσκευών POS στην Επιχείρηση ή η σύνδεση στα συστήματα της NEXI των Συσκευών POS και/ή της Πύλης Πληρωμών που παρέχονται από τρίτο πάροχο που έχει υποδειχθεί από τη ΝΕΧΙ ή έχει επιλεγεί από την Επιχείρηση, προκειμένου να μπορέσει η Επιχείρηση να πραγματοποιήσει Συναλλαγές σύμφωνα με την παρούσα, εναπόκειται στην επιχειρηματική κρίση και τις σχετικές αποφάσεις που λαμβάνονται κατά περίπτωση από τη NEXI και/ή τον τρίτο πάροχο.

**7.5** Ανεξαρτήτως του τρίτου παρόχου που παρέχει τις Συσκευές POS και/ή την Πύλη Πληρωμών, η Επιχείρηση απαγορεύεται:

**(α)** να παραχωρεί περαιτέρω τη χρήση της Συσκευής POS και/ή της Πύλης Πληρωμών σε οποιονδήποτε τρίτον. Για την εφαρμογή της διάταξης αυτής δεν θεωρείται τρίτος το μέλος του προσωπικού ή ο προστηθείς της Επιχείρησης,

**(β)** να αποσυνδέει και επανασυνδέει τη Συσκευή POS και/ή την Πύλη Πληρωμών σε χώρο διαφορετικό της αρχικής εγκατάστασής της και στην περίπτωση των κινητών Συσκευών POS να μεταφέρει αυτές σε χώρο εκτός αυτού στον οποίο δραστηριοποιείται η Επιχείρηση,

**(γ)** να παρεμβαίνει καθ’ οιονδήποτε τρόπο στην Συσκευή POS και/ή την Πύλη Πληρωμών, ως ολοκληρωμένο σύνολο λογισμικού και υλικού, και την συνδεσμολογία της.

**7.6** Η Επιχείρηση υποχρεούται, ύστερα από την υπογραφή της παρούσας Σύμβασης και την εγκατάσταση Συσκευής POS και/ή την Πύλη Πληρωμών, να χρησιμοποιεί μόνον αυτήγια κάθε Συναλλαγή με Κάρτα ανεξαρτήτως ποσού, σύμφωνα με τις εκάστοτε Οδηγίες της NEXI, εκτός εάν έχει ρητά συμφωνηθεί (και) άλλος τρόπος πραγματοποίησης Συναλλαγών με Κάρτες.

**7.7** Εάν διακοπεί η λειτουργία της Συσκευής POS και/ή της Πύλης Πληρωμών ή αυτή δυσλειτουργεί, για οποιονδήποτε λόγο, η Επιχείρηση υποχρεούται να ενημερώσει άμεσα σχετικά τη NEXI και τον πάροχο της Συσκευής POS και/ή της Πύλης Πληρωμών.

**7.8** Η NEXI, μόνον κατ’ εξαίρεση και μόνο κατόπιν αιτήματος της Επιχείρησης για συγκεκριμένη Συναλλαγή (όπως λόγου χάρη όταν γνωστοποιηθεί σε αυτή ότι δεν είναι δυνατή η ανάγνωση της μαγνητικής ταινίας ή του ηλεκτρονικού κυκλώματος (chip) συγκεκριμένης Κάρτας), μπορεί να επιτρέψει στην Επιχείρηση, αντί της διελεύσεως ή εισαγωγής της Κάρτας στη Συσκευή POS, την πληκτρολόγηση των στοιχείων (πέραν του ποσού της Συναλλαγής σύμφωνα με την παράγραφο 4.3.1.) στη Συσκευή POS, οπότε η Συναλλαγή ολοκληρώνεται κατά τα αναφερόμενα στην τελευταία πρόταση της παραγράφου 4.3.1 ανωτέρω. Η NEXI διατηρεί το δικαίωμα να απαγορεύσει την πληκτρολόγηση των στοιχείων στη Συσκευή POS κατόπιν εφαρμογής μέτρων Δέουσας Επιμέλειας ως προς την Επιχείρηση.

**7.9** Στις περιπτώσεις της παραγράφου 7.8, η Συναλλαγή πραγματοποιείται με αποκλειστική ευθύνη της Επιχείρησης, και κατά συνέπεια, σε οποιαδήποτε περίπτωση έγγραφης Αμφισβήτησής της από τον Κάτοχο σύμφωνα με το άρθρο 14 κατωτέρω, η NEXI κοινοποιεί το έγγραφο αυτό στην Επιχείρηση και αντιλογίζει το αντίτιμό της κατά τα αναφερόμενα στην παράγραφο 10.3. και το άρθρο 14 κατωτέρω.

**7.10** Η Συσκευή POS και/ή η Πύλη Πληρωμών χρησιμοποιείται από ειδικά εξουσιοδοτημένο προσωπικό της Επιχείρησης, το οποίο καθοδηγεί τους Κατόχους για την ολοκλήρωση των Συναλλαγών τους, κατά τα αναφερόμενα στις παραγράφους 4.3.1 και 4.3.2, όπως και στις εξαιρετικές περιπτώσεις της παραγράφου 7.8 ανωτέρω.

**7.11** Κάθε Συναλλαγή που πραγματοποιείται με χρήση των Συσκευών POS και/ή της Πύλης Πληρωμών που είναι εγκατεστημένη στην Επιχείρηση θεωρείται ότι πραγματοποιήθηκε στην Επιχείρηση, η οποία φέρει αποκλειστική ευθύνη για αυτή.

**7.12** Οποιαδήποτε Συναλλαγή πραγματοποιηθεί κατά παράβαση των σχετικών διατάξεων της παρούσης Σύμβασης δεν θα αναγνωρίζεται από τη NEXI ως έγκυρη και δεν θα δημιουργεί καμία υποχρέωση για τη NEXI έναντι της Επιχείρησης προς εξόφληση του αντιτίμου της Συναλλαγής, το οποίο εάν καταβληθεί, αναζητείται από τη NEXI ή συμψηφίζεται κατά τους όρους του άρθρου 9 κατωτέρω.

**7.13** Ρητά συμφωνείται με την παρούσα ότι η εγκατάσταση και η συντήρηση των Συσκευών POS και/ή της Πύλης Πληρωμών αποτελούν υποχρέωση της Επιχείρησης και/ή του εκάστοτε παρόχου. Εάν η βλάβη ή η δυσλειτουργία οφείλεται σε κακή χρήση τους από το προσωπικό της Επιχείρησης, η Επιχείρηση αναλαμβάνει κάθε σχετική ευθύνη, υποχρεούμενη σεκάλυψη του πραγματικού κόστους αποκατάστασης ή αντικατάστασής τους. Στην έννοια της κακής χρήσης των Συσκευών POS και/ή Πύλης Πληρωμών περιλαμβάνεται ενδεικτικώς η παρεμβολή ξένων σωμάτων ή η τοποθέτηση ή η έκθεσή τους σε χώρο προφανώς ακατάλληλο και βλαπτικό για αυτές.

**7.14** Για τους σκοπούς της παραγράφου 7.13 της παρούσας, η Επιχείρηση υποχρεούται να παρέχει στο εξουσιοδοτημένο προσωπικό της NEXI και στους ειδικά εξουσιοδοτημένους από την τελευταίατεχνικούς ακώλυτη πρόσβαση στους χώρους όπου είναι τοποθετημένες οι Συσκευές POS και/ή η Πύλη Πληρωμών.

**8. Αμοιβή της NEXI**

**8.1.1** Για τις υπηρεσίες που η NEXI παρέχει στην Επιχείρηση και για τις δυνατότητες ανάπτυξης και προώθησης των πωλήσεών της που επιτυγχάνονται μέσω της Υπηρεσίας Αποδοχής Καρτών, η Επιχείρηση καταβάλλει στη NEXI τη συμφωνημένη αμοιβή. Η αμοιβή αυτή καθορίζεται στο Παράρτημα ΙΙ της παρούσας και συνίσταται σε ποσοστό επί της ονομαστικής αξίας των Συναλλαγών που πραγματοποιήθηκαν με τις Κάρτες ή/και σε ονομαστικό ποσό ανά Συναλλαγή ή/και ανά συγκεκριμένο χρονικό διάστημα.

**8.1.2** Πέραν της ως άνω αμοιβής, ρητά συμφωνείται ότι, σε περίπτωση Αντιλογισμών ή Aμφισβητήσεων (όπως ορίζονται κατωτέρω στο άρθρο 14), η NEXI θα εισπράττει ως έξοδα διαχείρισης αυτών, το ποσό που επίσης αναφέρεται στο Παράρτημα ΙΙ.

**8.2.1** Η NEXI δικαιούται να μεταβάλλει την προαναφερθείσα αμοιβή της καθώς και τις λοιπές χρεώσεις που αναφέρονται στο Παράρτημα ΙΙ ή/και σε τυχόν άλλα Παραρτήματα, ανάλογα με τον όγκο των Συναλλαγών που διενεργούνται με Κάρτεςστην Επιχείρηση, τη συνέπεια που επιδεικνύει η Επιχείρηση ως προς την τήρηση των όρων της παρούσας Σύμβασης, τις γενικότερες συνθήκες της αγοράς και του ανταγωνισμού, καθώς και στην περίπτωση αναπροσαρμογής των σχετικών επιβαρύνσεων των Οργανισμών Καρτών

**8.2.2** Σε οποιαδήποτε περίπτωση αύξησης της εκάστοτε ισχύουσας αμοιβής ή/και των λοιπών χρεώσεων (του Παραρτήματος ΙΙ ή οποιουδήποτε άλλου Παραρτήματος), η NEXI ειδοποιεί την Επιχείρηση εγγράφως, σύμφωνα με τις παραγράφους 19 και 23 του παρόντος. Σε οποιαδήποτε περίπτωση μείωσης της εκάστοτε ισχύουσας αμοιβής ή/και των λοιπών επιβαρύνσεων (του Παραρτήματος ΙΙ ή οποιουδήποτε άλλου Παραρτήματος), η NEXI ειδοποιεί την Επιχείρηση με κάθε πρόσφορο τρόπο σύμφωνα με το άρθρο 23.

**8.3.1** Ρητά συμφωνείται ότι, εφόσον η Επιχείρηση τηρεί τις υποχρεώσεις της που απορρέουν από την παρούσα Σύμβαση, η NEXI, καταβάλει το αντίτιμο κάθε Συναλλαγής με Κάρτα στην Επιχείρηση, με την επιφύλαξη των διατάξεων του άρθρου 9 κατωτέρω, ήτοι, αφού αφαιρέσει την κατά τα παραπάνω αμοιβή της καθώς και τις λοιπές χρεώσεις (του Παραρτήματος ΙΙ ή οποιουδήποτε άλλου Παραρτήματος) συμπεριλαμβανομένων τυχόν εξόδων διαχείρισης Αντιλογισμών ή/και Αμφισβητήσεων (όπως ορίζονται κατωτέρω στην παράγραφο 14) σύμφωνα με τις παραγράφους 8.1.1 και 8.1.2 και σε καμία περίπτωση δεν εξαρτά την καταβολή αυτή από την εξόφληση ή μη του αντιτίμου της Συναλλαγής από τον Κάτοχο.

**8.3.2** Ο κατά περίπτωση χρόνος καταβολής του αντιτίμου της Συναλλαγής, κατά τα ανωτέρω, σημειώνεται στο Παράρτημα ΙΙ (σύμφωνα με τα προβλεπόμενα στην παράγραφο 10.2 της παρούσας), με την επιφύλαξη των διατάξεων των της παραγράφου 10.3 και των άρθρων 11 και 13 της παρούσας.

**8.4.** Στο ως άνω Παράρτημα II, πέραν της κατά τα ανωτέρω αμοιβής, περιλαμβάνονται και λοιπές χρεώσεις για την αποδοχή των Καρτών.

**8.5.** Σε περίπτωση που παρέχεται η υπηρεσία DCC από την ΝΕΧΙ, και ο Κάτοχος επιλέξει να τη χρησιμοποιήσει, η νομισματική ισοτιμία, με την οποία γίνεται η μετατροπή της συναλλαγής από ΕΥΡΩ, στο νόμισμα που τηρείται ο λογαριασμός του Κατόχου της Κάρτας, καθορίζονται σε πραγματικό χρόνο, μέσω επικοινωνίας της Συσκευής POS ή μέσω της Πύλης Πληρωμών με τη NEXI. Αλλαγές των συναλλαγματικών ισοτιμιών εφαρμόζονται αμέσως και χωρίς προειδοποίηση, όπως θα συμφωνηθεί στη Σύμβαση.

**9. Συμψηφισμός**

Η NEXI δικαιούται να συμψηφίζει οποιαδήποτε απαίτησή της κατά της Επιχείρησης, ληξιπρόθεσμη ή μη, με ανταπαιτήσεις της Επιχείρησης κατά της ιδίας.Η NEXIδικαιούται να παρακρατεί συμψηφιστικά την αμοιβή της και/ή λοιπές χρεώσεις συμπεριλαμβανομένων τυχόν εξόδων διαχείρισης Αντιλογισμών ή/και Αμφισβητήσεων (όπως ορίζονται στην παράγραφο 14.1 της παρούσας) σύμφωνα με τις παραγράφους 8.1.1 και 8.1.2, καθώς και το ποσό κάθε άλλης απαίτησής της βάσει της παρούσας Σύμβασης, από τα ποσά της αξίας των Συναλλαγών που πραγματοποιούνται με Κάρτες στην Επιχείρηση, πριν αυτά πιστωθούν στον Λογαριασμό, μέχρι την πλήρη εξόφληση της απαίτησής της.

**10. Εξόφληση της Επιχείρησης – Διαθεσιμότητα χρηματικών ποσών**

**10.1** Η Επιχείρηση υποχρεούται, με κατάλληλο, κατά τις Οδηγίες, χειρισμό της Συσκευής POS και της Πύλης Πληρωμών, όπου απαιτείται, να αποστέλλει στη NEXI τα δεδομένα των Συναλλαγών (εφεξής «**Πακέτο Δεδομένων**») που πραγματοποιήθηκαν μέσω της Συσκευής POS ή της Πύλης Πληρωμών, εντός της ημέρας κατά την οποία αυτές πραγματοποιήθηκαν.

**10.2** Η Επιχείρηση τηρεί στην Alpha Βank ενεργό καταθετικό λογαριασμό ο οποίος θα πρέπει να έχει επαρκές υπόλοιπο για την επιτυχή εκκαθάριση της Συναλλαγής και να μην είναι δεσμευμένος (εφεξής **«Λογαριασμός»**), ο αριθμός του οποίου αναφέρεται στο Παράρτημα I. Ο Λογαριασμός αυτός πιστώνεται με εντολή της NEXI με το ποσό της συνολικής αξίας του Πακέτου Δεδομένων που της διαβιβάστηκε, αφού προηγουμένως αφαιρεθούν οι προμήθειες του Παραρτήματος ΙΙ (και οποιουδήποτε άλλου τυχόν ισχύοντος Παραρτήματος) και παρακρατηθούν, κατά τα αναφερόμενα στον όρο 9 της παρούσας Σύμβασης, κάθε ποσό που κατά την παρούσα οφείλει η Επιχείρηση να επιστρέψει ή να καταβάλει στη NEXI. Η κατά τα ανωτέρω πίστωση πραγματοποιείται (με την επιφύλαξη της παραγράφου 10.3 και των άρθρων 11 και 13 της παρούσας) εντός της επόμενης εργάσιμης ημέρας από τη λήψη του σχετικού Πακέτου Δεδομένων, εκτός εάν έχει συμφωνηθεί διαφορετικός προς τούτο χρόνος.

Σε περίπτωση που ο Λογαριασμός δεν μπορεί να πιστωθεί με το ποσό της συνολικής αξίας του Πακέτου Δεδομένων κατά τα παραπάνω αναφερόμενα, λόγω ύπαρξης προβλήματος σε αυτόν όπως, ενδεικτικά και όχι περιοριστικά, αν είναι αδρανής, είναι κλειστός, έχει τεθεί φραγή κινήσεων κλπ, η Επιχείρηση ρητά συμφωνεί και εξουσιοδοτεί τη NEXI να τηρεί το προς απόδοση ποσό σε τηρούμενο στο όνομα της ΝΕΧΙ λογαριασμό σε πιστωτικό ίδρυμα.

**10.3** Με την επιφύλαξη του δικαιώματος της NEXI να αναστείλει ή να αρνηθεί την Πληρωμή της Επιχείρησης σύμφωνα με το άρθρο 11 της παρούσας Σύμβασης, οι πληρωμές στην Επιχείρηση σύμφωνα με τα ανωτέρω τελούν υπό τον όρο της εκπλήρωσης όλων των υποχρεώσεών της εκ της παρούσας Σύμβασης.

**11. Αναστολή και άρνηση πληρωμής της Επιχείρησης**

**11.1.1** Παρά τις προβλέψεις των παραγράφων 8.3.1 και 10.2 της παρούσας Σύμβασης, η NEXI διατηρεί το δικαίωμα να αναστείλει, ανά πάσα στιγμή, την πληρωμή σε σχέση με μία ή περισσότερες Συναλλαγές της Επιχείρησης, για αντικειμενικούς λόγους, περιλαμβανομένων, ενδεικτικά, ύπαρξης οφειλών εκ μέρους της Επιχείρησης, λόγων που ανάγονται στην ασφάλεια των Συναλλαγών, την ύπαρξη υπόνοιας περί μη εγκεκριμένης ή απατηλής χρήσης κάρτας ή λόγων που αφορούν στην καταπολέμηση της απάτης στον τομέα των πληρωμών, προκειμένου να καταστεί δυνατή η επιβεβαίωση ότι η πληρωμή για τις Συναλλαγές της Επιχείρησης είναι σύμφωνη με τις διατάξεις της παρούσας Σύμβασης και/ή οι Συναλλαγές έχουν πραγματοποιηθεί σε πλήρη συμμόρφωση με τις διατάξεις της παρούσας Σύμβασης.

**11.1.2.** Σε περίπτωση μη εκπλήρωσης από την Επιχείρηση των υποχρεώσεων εκ της παρούσας Σύμβασης ή οποιασδήποτε αύξησης του κινδύνου κατόπιν εφαρμογής μέτρων Δέουσας Επιμέλειας ως προς την Επιχείρηση, η NEXI, κατά απόλυτη κρίση, έχει το δικαίωμα ανά πάσα στιγμή να αναστείλει την πληρωμή για τις υπό διερεύνηση Συναλλαγές της Επιχείρησης, έως ότου ολοκληρωθεί η σχετική έρευνα, και στη συνέχεια είτε να μην καταβάλει στην Επιχείρηση τα ποσά που αντιστοιχούν σε παράτυπες Συναλλαγές, είτε να αναζητήσει ή να συμψηφίζει τυχόν αχρεωστήτως καταβληθέντα ποσά σύμφωνα με τους όρους του όρου 9 της παρούσας Σύμβασης.

**11.1.3** Ρητώς συνομολογείται ότι σε περίπτωση αναστολής της πληρωμής για οποιεσδήποτε Συναλλαγές της Επιχείρησης, η NEXI θα ενημερώσει την Επιχείρηση, σύμφωνα με την παράγραφο 23 της παρούσας Σύμβασης, εφόσον είναι εφικτό, πριν ανασταλεί η πληρωμή και, το αργότερο, αμέσως μετά, εκτός αν η εν λόγω ενημέρωση προσκρούει σε αντικειμενικά αιτιολογημένους λόγους ασφαλείας ή απαγορεύεται από την κείμενη ενωσιακή ή εθνική νομοθεσία, η Επιχείρηση οφείλει να παράσχει στη NEXI πλήρη ενημέρωση και κάθε πληροφορία σχετικά με τις εν λόγω Συναλλαγές, καθώς και να επιτρέψει στη NEXI να διεξάγει κάθε είδους έλεγχο, περιλαμβανομένης της φορολογικής τεκμηρίωσης των μεμονωμένων Συναλλαγών που πραγματοποιήθηκαν.

**11.2** ΗNEXI έχει το δικαίωμα να αρνηθεί την πληρωμή της Επιχείρησης σε σχέση με Συναλλαγές που πραγματοποιούνται άνευ τηρήσεως των υποχρεώσεων και των διαδικασιών που προβλέπονται στην παρούσα Σύμβαση.

**11.3** Σε όλες τις περιπτώσεις που μνημονεύονται στο παρόν άρθρο, η NEXI οφείλει να γνωστοποιήσει στην Επιχείρηση την άρνηση ή την αναστολή πληρωμής σε σχέση με Συναλλαγές της Επιχείρησης και, εφόσον είναι δυνατό, να εκθέσει τους σχετικούς λόγους άρνησης ή αναστολής πληρωμής της Επιχείρησης, καθώς και τη διαδικασία για την επανόρθωση ουσιωδών σφαλμάτων που αποδίδονται στην Επιχείρηση, στο βαθμό που αυτά οδήγησαν στην άρνηση ή/και στην αναστολή πληρωμής της Επιχείρησης.

**12. Μη αποδοχή/καθυστερημένη πληρωμή της Επιχείρησης - Ευθύνη της NΕΧΙ για μη εγκεκριμένες, καθυστερημένες ή εσφαλμένες Πράξεις Πληρωμής**

**12.1** Οσάκις η Επιχείρηση λαμβάνει γνώση για μη εγκεκριμένες /εκτελεσθείσες πληρωμές ή καθυστερημένες ή μη ορθά εκτελεσθείσες πληρωμές στην Επιχείρηση, έχει δικαίωμα να ζητήσει αποκατάσταση μόνο εάν ειδοποιήσει σχετικά τη NEXI, χωρίς υπαίτια καθυστέρηση μόλις αντιληφθεί οποιαδήποτε τέτοια πράξη πληρωμής, με τα μέσα που εξειδικεύονται στο διαδικτυακό τόπο της NEXI ή/και στη Διαδικτυακή Πύλη Επιχειρήσεων. Η ειδοποίηση πρέπει, σε κάθε περίπτωση, να γίνει εντός δεκατριών (13) μηνών από την ημερομηνία της πίστωσης.

**12.2** Η προθεσμία των δεκατριών (13) μηνών δεν ισχύει εάν η NEXI δεν έχει παράσχει ή δεν έχει καταστήσει διαθέσιμες τις πληροφορίες σχετικά με τη Συναλλαγή σύμφωνα με τις ισχύουσες διατάξεις για τη διαφάνεια των όρων και τις απαιτήσεις πληροφόρησης για τις Συναλλαγές, όπως εκάστοτε ισχύουν.

**12.3** Αν εγείρονται υπόνοιες διενέργειας μη εγκεκριμένης Συναλλαγής, η NEXI δικαιούται να ζητά την άμεση δέσμευση του Λογαριασμού με σχετικό αίτημα προς το Πιστωτικό Ίδρυμα τήρησής του.

**13. Αναστολή και προσωρινή διακοπή της Υπηρεσίας Αποδοχής Καρτών**

Η NEXI έχει το δικαίωμα να αναστείλει ή/και να περιορίσει τη λειτουργικότητα της Υπηρεσίας Αποδοχής Καρτών βάσει της παρούσας Σύμβασης, εν όλω ή εν μέρει, ανά πάσα στιγμή και με άμεση ισχύ, σε περίπτωση Ανωτέρας Βίας ή για αντικειμενικούς λόγους ή λόγω αύξησης του κινδύνου κατόπιν εφαρμογής μέτρων Δέουσας Επιμέλειας ως προς την Επιχείρηση ή για σοβαρούς τεχνικούς λόγους ή/και λόγους ασφαλείας ή ακόμη και λόγω μακροχρόνιας μη χρήσης των Υπηρεσιών Αποδοχής Καρτών για χρονικό διάστημα που υπερβαίνει τους δώδεκα (12) μήνες, συμπεριλαμβανομένης της μη συμμόρφωσης της Επιχείρησης με τις υποχρεώσεις που αναφέρονται στο άρθρο 16 της παρούσας Σύμβασης.

**14. Αμφισβητήσεις Συναλλαγών και Αντιλογισμοί**

**14.1** Σε περίπτωση αμφισβήτησης, για οποιαδήποτε αιτία, εκ μέρους Κατόχου οποιασδήποτε Συναλλαγής με Κάρτα (Dispute, εφεξής «**Αμφισβήτηση**») που πραγματοποιήθηκε στην Επιχείρηση, η NEXI δικαιούται να ζητά από την Επιχείρηση την προσκόμιση του αντίστοιχου Χρεωστικού Δελτίου, καθώς και κάθε άλλου εγγράφου αποδεικτικού της εκάστοτε αμφισβητούμενης Συναλλαγής, όπως και οποιαδήποτε άλλη διευκρίνιση είναι αναγκαία για την αντίκρουση του αιτήματος αντιλογισμού χρεώσεως, ήτοι αντιστροφής και επιστροφής του ποσού της Συναλλαγής στην Κάρτα (Chargeback, εφεξής «**Αντιλογισμός**»).

**14.2** Η Επιχείρηση, κατόπιν σχετικού αιτήματος της NEXI σύμφωνα με την παράγραφο 14.1 της παρούσας Σύμβασης, υποχρεούται να προσκομίσει τα αιτηθέντα στοιχεία εντός της προθεσμίας της παραγράφου 4.8.2 ανωτέρω, που τυγχάνει εφαρμογής και στην περίπτωση αυτή.

**14.3** Με την οριστική αποδοχή του αιτήματος Αντιλογισμού του Κατόχου, στο πλαίσιο των κανονισμών και διαδικασιών που προβλέπουν οι Κανονισμοί των Οργανισμοί Καρτών, η NEXI ενημερώνει σχετικά την Επιχείρηση, η οποία υποχρεούται να επιστρέψει αμέσως το συνολικό ποσό της αμφισβητούμενης Συναλλαγής, άλλως, εφαρμόζονται οι διατάξεις του άρθρου 9 της παρούσας. Σε κάθε περίπτωση, η NEXI θα έχει το δικαίωμα, κατά τα αναφερόμενα στις παραγράφους 18.7.1 και 18.7.2 κατωτέρω, οποιαδήποτε στιγμή και χωρίς προηγούμενη ειδοποίηση προς την Επιχείρηση, με τη σειρά της, να χρεώσει στον Λογαριασμό το ποσό που σχετίζεται με την ήδη πιστωθείσα Συναλλαγή, η οποία στη συνέχεια αμφισβητήθηκε από τον Κάτοχο, εξαιρουμένων των περιπτώσεων δόλου ή βαριάς αμέλειας εκ μέρους της NEXI κατά την εκπλήρωση των υποχρεώσεών της εκ της παρούσας Σύμβασης.

**14.4** Η NEXI ουδεμία υποχρέωση έχει να επανεξετάσει αίτημα Αντιλογισμού Κατόχου, το οποίο έχει επιλυθεί κατά τρόπο οριστικό και αμετάκλητο σύμφωνα με τους Κανονισμούς των Οργανισμών Καρτών και σύμφωνα με τις διαδικασίες που αυτοί θεσπίζουν.

**15. Ηλεκτρονική ενημέρωση (e-statements)**

**15.1** Η NEXI εκδίδει και θέτει στη διάθεση της Επιχείρησης, περιοδικά ανά μήνα, ηλεκτρονικά μέσω της Διαδικτυακής Πύλης Επιχειρήσεων ή μέσω ηλεκτρονικού ταχυδρομείου (email) στην ηλεκτρονική διεύθυνση που θα της υποδειχθεί από την Επιχείρηση, σύμφωνα με τα οριζόμενα στο Παράρτημα I και στον όρο 23 κατωτέρω, εκκαθαριστικό σημείωμα (εφεξής «**Εκκαθαριστικό Σημείωμα**»), εκτός εάν η Επιχείρηση επιλέξει να λαμβάνει ενημερώσεις κατά την παράγραφο 15.3 της παρούσας Σύμβασης. Στο Εκκαθαριστικό Σημείωμα εμφανίζονται: (α) ο κωδικός αριθμός ή αριθμός μητρώου με τον οποίο προσδιορίζεται η Επιχείρηση στα συστήματα της NEXI, (β) η χρονική περίοδος που καλύπτει το Εκκαθαριστικό Σημείωμα, (γ) ο αύξων αριθμός του Πακέτου Δεδομένων που περιήλθε στη NEXI κατά τη χρονική περίοδο που καλύπτει το Εκκαθαριστικό Σημείωμα και ο συνολικός αριθμός Συναλλαγών που περιλαμβάνονται σε κάθε Πακέτο Δεδομένων, (δ) η αξία και ημερομηνία αξίας (τοκοφόρος ημερομηνία) στο νόμισμα στο οποίο ο Λογαριασμός πιστώνεται, για κάθε Πακέτο Δεδομένων και η συνολική αξία αυτών, ανά κατηγορία Καρτών (όπως αναφέρονται στο Παράρτημα II της παρούσας), (ε) τη συνολική αξία των Συναλλαγών που πραγματοποιήθηκαν με δόσεις (παράγραφος 6.3 της παρούσας) ανά Πακέτο Δεδομένων και κατηγορία Καρτών, με την αντίστοιχη ημερομηνία αξίας, (στ) τα τυχόν συμψηφισθέντα ποσά κατά τον όρο 9 ανωτέρω και (ζ) το συνολικό ποσό που, μετά τη διαδικασία της εκκαθάρισης, πιστώνεται (ή χρεώνεται) στον Λογαριασμό.

Εάν η Επιχείρηση κατά το χρονικό διάστημα που μεσολαβεί μεταξύ των ημερομηνιών έκδοσης δύο συνεχόμενων Εκκαθαριστικών Σημειωμάτων, δεν έχει προβεί σε Συναλλαγές, δεν θα της αποστέλλεται Εκκαθαριστικό Σημείωμα.

**15.2** Συναλλαγές που έχουν περιληφθεί σε Πακέτο Δεδομένων το οποίο στάλθηκε στη NEXI και για οποιονδήποτε λόγο δεν περιλήφθηκαν σε ένα Εκκαθαριστικό Σημείωμα, θα καταχωρίζονται στο αμέσως επόμενο κατά τα προβλεπόμενα στην παράγραφο 15.1 ανωτέρω.

**15.3** Η Επιχείρηση μπορεί να επιλέξει να λαμβάνει ενημερώσεις σε δεκαπενθήμερη, εβδομαδιαία ή/και ημερήσια βάση, αναλαμβάνοντας το σχετικό κόστος, όπως προβλέπεται στο Παράρτημα IΙ της παρούσας.

**15.4** Κάθε Εκκαθαριστικό Σημείωμα ως και κάθε αντίγραφο ή απόσπασμα αυτού εξάγεται από τα εμπορικά/λογιστικά βιβλία της NEXI που τηρούνται ηλεκτρονικά. Η Επιχείρηση επομένως αναγνωρίζει ότι αποτελούν πλήρη απόδειξη των αντιστοίχων πιστώσεων/χρεώσεων του Λογαριασμού από την πραγματοποίηση Συναλλαγών με Κάρτα, επιτρεπόμενης ανταπόδειξης και ότι τα έγγραφα αυτά πληρούν τους όρους του άρθρου 623 ΚΠολΔ περί ιδιωτικού εγγράφου που αποδεικνύουν πλήρως την απαίτηση. Τα αντίγραφα ή τα αποσπάσματα αυτά συνομολογείται ότι θα εξάγονται είτε ως φωτοαντίγραφα, είτε θα αναπαράγονται με την ηλεκτρονική (μηχανογραφική) μέθοδο κατ’ αποτύπωση των στοιχείων δεδομένων του ηλεκτρονικού υπολογιστή της ΝΕΧΙ, είτε με οποιονδήποτε άλλο καθιερωμένο από την ΝΕΧΙ ή την πρακτική για τις συναλλαγές της τρόπο.

**15.5** Σε περίπτωση που η Επιχείρηση αμφισβητήσει το περιεχόμενο Εκκαθαριστικού Σημειώματος, οφείλει να ενημερώσει εγγράφως τη NEXI το αργότερο εντός δεκαπέντε (15) ημερών από την ημερομηνία κατά την οποία το Εκκαθαριστικό Σημείωμα τέθηκε στη διάθεση της Επιχείρησης. Το έγγραφο αυτό πρέπει να περιλαμβάνει λεπτομερώς τους λόγους της αμφισβήτησης, καθώς και τα στοιχεία που αποδεικνύουν το λάθος. Η άπρακτη παρέλευση αυτής της προθεσμίας συνεπάγεται την αποδοχή και αναγνώριση της ορθότητας του περιεχομένου του Εκκαθαριστικού Σημειώματος από την Επιχείρηση.

**15.6** Ρητά συμφωνείται μεταξύ των μερών ότι :

α) μαζί με το Εκκαθαριστικό Σημείωμα η ΝΕΧΙ θα δύναται να αποστέλλει στην Επιχείρηση ενημέρωση σε οποιαδήποτε περίπτωση αύξησης της εκάστοτε ισχύουσας αμοιβής ή/και των λοιπών χρεώσεων σύμφωνα με την παράγραφο 8.2.2 της παρούσης

β) στο Εκκαθαριστικό Σημείωμα εκτός της, κατά την παράγραφο 15.1. περιγραφής, μπορεί να παρατίθενται εντός πλαισίων (banner) διαφημιστικά μηνύματα, ενημερώσεις ή υπενθυμίσεις κλπ.

**15.7** Σε περίπτωση που η Επιχείρηση δε λάβει Εκκαθαριστικό Σημείωμα, υποχρεούται να το γνωστοποιήσει στη ΝΕΧΙ εγγράφως επί αποδείξει, το αργότερο μέχρι το τέλος του μήνα εντός του οποίου αυτό αποστέλλεται σύμφωνα με την παράγραφο 15.1 ανωτέρω, άλλως, τεκμαίρεται, ότι το Εκκαθαριστικό Σημείωμα παραλήφθηκε, επιτρεπομένης ανταποδείξεως.

**16. Οδηγίες Ασφαλείας**

**16.1** Η Επιχείρηση υποχρεούται να εφαρμόζει στα συστήματά της, συμπεριλαμβανομένων ενδεικτικά των Συσκευών POS και Πυλών Πληρωμών και να τηρεί πιστά τις Οδηγίες Ασφαλείας, όπως και να ασκεί συστηματική εποπτεία και έλεγχο για την παρακολούθηση και τον εντοπισμό κάθε ηλεκτρονικής παραβίασης ή απόπειρας παραβίασης της ασφάλειας των διενεργούμενων από τους Κατόχους Συναλλαγών, καθώς και κάθε μη εξουσιοδοτημένης πρόσβασης στα δεδομένα των Κατόχων και των Καρτών προκειμένου να αποτρέψει, μεταξύ άλλων, κλοπή προσωπικών διαπιστευτηρίων ασφαλείας που μπορούν να χρησιμοποιηθούν για την διάπραξη απάτης («**Ευαίσθητα Δεδομένα Πληρωμών**»).

**16.2** Η Επιχείρηση διασφαλίζει ότι οποιοσδήποτε τρίτος πάροχος υπηρεσιών, ο οποίος δυνάμει σχετικής σύμβασης με την Επιχείρηση επεξεργάζεται Συναλλαγές ή έχει πρόσβαση σε δεδομένα Καρτών ή/και Κατόχων, συμμορφώνεται πλήρως με τις εκάστοτε ισχύουσες Οδηγίες Ασφαλείας καθ’ όλη τη διάρκεια ισχύος της Σύμβασης, ευθυνόμενης σε κάθε περίπτωση της Επιχείρησης.

**16.3** Η NEXI διατηρεί το δικαίωμα να ελέγχει τη συμμόρφωση της Επιχείρησης με τις εκάστοτε ισχύουσες Οδηγίες Ασφαλείας. Για τον σκοπό αυτό, μπορεί να επισκέπτεται οποτεδήποτε τις εγκαταστάσεις της Επιχείρησης και η Επιχείρηση υποχρεούται να επιτρέπει σε εκπροσώπους της NEXI (περιλαμβανομένων και των ειδικά προς τούτο εξουσιοδοτημένων από τη NEXI τρίτων) ελεύθερη πρόσβαση στα ηλεκτρονικά συστήματα και τις συσκευές που χρησιμοποιεί η Επιχείρηση, συμπεριλαμβανομένων ενδεικτικά των Συσκευών POS και Πυλών Πληρωμών, στο πλαίσιο της παρούσας σύμβασης, για την πραγματοποίηση αυτού του ελέγχου.

**17. Μεταβολές στην Επιχείρηση**

**17.1** Εάν η Επιχείρηση διατηρεί υποκαταστήματα ή περισσότερα καταστήματα πώλησης αγαθών ή παροχής υπηρεσιών ή εφόσον ιδρύσει τέτοια στο μέλλον και επιθυμεί να πραγματοποιεί πωλήσεις με αποδοχή Καρτών σε αυτά, πρέπει να υποβάλει στη NEXI σχετικό αίτημα. Εφόσον το εν λόγω αίτημα γίνει δεκτό, τα στοιχεία τους θα συμπληρωθούν στο Παράρτημα I, ενώ οι περιγραφόμενες σε αυτό εγκαταστάσεις θα υπαχθούν στο πεδίο εφαρμογής της παρούσας Σύμβασης και το προσωπικό τους θα δεσμεύεται από την παρούσα Σύμβαση αυτοδικαίως. Η Επιχείρηση αποδέχεται ότιοποιεσδήποτε Συναλλαγές τυχόν πραγματοποιηθούν στα εν λόγω υποκαταστήματα ή τα καταστήματα πριν από την έγγραφη αποδοχή του πιο πάνω αιτήματος από τη NEXI, με τη χρήση Συσκευών POS ή της Πύλης Πληρωμής που έχει προμηθευτεί η Επιχείρηση για άλλες εγκαταστάσεις αυτής, δεν αναγνωρίζονται ως έγκυρες και εφαρμόζονται αναλόγως οι σχετικές διατάξεις της παραγράφου 10.3 και των άρθρων 11 και 13 ανωτέρω.

**17.2** Εάν η Επιχείρηση έχει εποχικό χαρακτήρα ή πρόκειται να λειτουργήσει εποχιακά, υποχρεούται να γνωστοποιήσει στη NEXI την ακριβή περιοδικότητα της λειτουργίας της, πριν απότην υπογραφή της παρούσας Σύμβασης. Σε περίπτωση που η σχετική επιχειρηματική απόφαση ληφθεί σε χρόνο μεταγενέστερο της υπογραφής της παρούσας ή σε περίπτωση μεταβολής της εποχικότητας, η σχετική έγγραφη γνωστοποίηση θα πρέπει να σταλεί στη NEXI, πριν από την έναρξη της εφαρμογής εποχιακής δραστηριότητας ή πριν από τα νέα χρονικά όρια αυτής.Στηγνωστοποίηση αυτή πρέπει να περιλαμβάνονται οι ημερομηνίες έναρξης και λήξης λειτουργίας της Επιχείρησης και κάθε καταστήματός της ξεχωριστά,καθώς και τα πλήρη στοιχεία του εκπροσώπου της και της διεύθυνσης της μόνιμης κατοικίας του,για κάθε κατάστημα, ώστε να είναι δυνατή η επικοινωνία της NEXI με αυτόν, ακόμη και στις περιόδους κατά τις οποίες η Επιχείρηση δεν λειτουργεί, εφαρμοζομένης αναλόγως στην περίπτωση αυτή της παραγράφου 23.2 της παρούσας Σύμβασης.

**17.3** Η Επιχείρηση υποχρεούται να ενημερώνει τη ΝΕΧΙ και την Alpha Bank, χωρίς υπαίτια καθυστέρηση, για όλα τα παραπάνω καθώς και για οποιαδήποτε μεταβολή των πληροφοριών που παρατίθενται στο Παράρτημα Ι εγγράφως. Σε περίπτωση που η NEXI πραγματοποίησε πληρωμές σύμφωνα με τα στοιχεία που είχαν δηλωθεί από την Επιχείρηση πριν από τη γνωστοποίηση της εν λόγω μεταβολής, η Επιχείρηση δεν έχει δικαίωμα να προβάλει οποιαδήποτε ένσταση ή ισχυρισμό επικαλούμενη μη γνωστοποιηθείσα μεταβολή και η NEXI ουδεμία ευθύνη φέρει σχετικά με τις πληρωμές αυτές.

**17.4** Σε περίπτωση που η Επιχείρηση εκμισθωθεί, υπεκμισθωθεί, πωληθεί ή μεταβιβασθεί με οποιονδήποτε τρόπο, η παρούσα Σύμβαση λύεται αυτοδικαίως και η Επιχείρηση και κατά περίπτωση ο μισθωτής, ο υπεκμισθωτής, αποκτών, ο καθολικός ή ειδικός διάδοχος αυτής, υποχρεούνται να ειδοποιήσουν σχετικά τη NEXI εγγράφως, χωρίς υπαίτια καθυστέρηση. Συμφωνείται ρητώς ότι έως την υπογραφή νέας σύμβασης οποιαδήποτε Πράξη Πληρωμής με Κάρτα δεν θα γίνεται αποδεκτή από τη NEXI και η τελευταία δεν υποχρεούται να καταβάλει στην Επιχείρηση, οποιοδήποτε σχετικό ποσό. Τυχόν καταβληθέντα ποσά αναζητούνται κατά τους όρους της παραγράφου 9 ανωτέρω που εφαρμόζεται ανάλογα, η δε Επιχείρηση και τα πρόσωπα που αναφέρονται ανωτέρω θα ευθύνονται έναντι της NEXI από κοινού και εις ολόκληρον.

**17.5** Η Επιχείρηση υποχρεούται να γνωστοποιεί στη NEXI οποιαδήποτε ουσιώδη μεταβολή της οικονομικής ή περιουσιακής της κατάστασης, αμέσως μόλις αυτή επέλθει, χωρίς να κληθεί ειδικά προς τούτο.

**17.6** Η Επιχείρηση υποχρεούται να γνωστοποιεί αμελλητί στη NEXI οποιαδήποτε ουσιώδη μεταβολή της δραστηριότητάς της, επιφυλασσομένου του δικαιώματος της ΝΕΧΙ να καταγγείλει την παρούσα Σύμβαση σύμφωνα με την παράγραφο 20.2.2(ζ).

**18. Γενικοί όροι**

**18.1** Η Επιχείρηση υποχρεούται να αναρτήσει τα σήματα των Καρτών που αποδέχεται ως μέσο πληρωμής για την πραγματοποίηση Συναλλαγών με Κάρτα σε εμφανή σημεία εντός των καταστημάτων της και κατ’ ελάχιστον στην είσοδο και στα ταμεία αυτών, καθώς και στο Διαδικτυακό Δίαυλο και να τα διατηρεί καθ’ όλη τη διάρκεια ισχύος της παρούσας. Η Επιχείρηση αποκτά δικαίωμα χρήσης των εν λόγω σημάτων από τη NEXI μόνο στο πλαίσιο της παρούσας Σύμβασης.

**18.2** Εφόσον η Επιχείρηση μνημονεύει στις διαφημίσεις της και στις κάθε μορφής προωθητικές ενέργειες που πραγματοποιεί τους τρόπους εξόφλησης του αντιτίμου των προϊόντων ή των υπηρεσιών που παρέχει, υποχρεούται να περιλαμβάνει σε αυτές και την αποδοχή Καρτών κατά την παρούσα Σύμβαση, διαφυλάττοντας σε κάθε περίπτωση το κύρος και τη φήμη της NEXI.

**18.3** Δυνάμει της παρούσας Σύμβασης, η NEXI παρέχει στην Επιχείρηση μόνο τη δυνατότητα αποδοχής Καρτών ως μέσου για την εξόφληση του τιμήματος των Συναλλαγών που οι Κάτοχοι πραγματοποιούν στην Επιχείρηση και ως εκ τούτου η ΝΕΧΙ δεν συμμετέχει καθ’ οιονδήποτε τρόπο, ούτε επεμβαίνει σε αυτή καθ’ εαυτή την πώληση, περιλαμβανομένων των ποιοτικών και ποσοτικών στοιχείων των πωλούμενων προϊόντων ή υπηρεσιών και του καθορισμού του τιμήματος αυτών, για τα οποία αποκλειστικά υπεύθυνη είναι η Επιχείρηση.

**18.4** Τυχόν διαφορές ή αμφισβητήσεις που ανακύπτουν ανάμεσα στην Επιχείρηση και στον Κάτοχο επιλύονται με αποκλειστική επιμέλεια και ευθύνη της Επιχείρησης, χωρίς την ανάμειξη της NEXI καθ’ οιονδήποτε τρόπο. Εάν για οποιονδήποτε λόγο που αφορά Συναλλαγή Κατόχου με την Επιχείρηση επιβαρυνθεί η NEXI με οποιοδήποτε ποσό ή δαπάνη, η Επιχείρηση υποχρεούται να επιστρέψει το εν λόγω ποσό στη NEXI άμεσα, με τον νόμιμο τόκο υπερημερίας από την ημέρα της καταβολής από τη NEXI, εφαρμοζόμενης της διάταξης του άρθρου 9 της παρούσας Σύμβασης.

**18.5** Ρητά συμφωνείται ότι η NEXI δικαιούται να ασκεί έλεγχο στην Επιχείρηση οποτεδήποτε προκειμένου να διαπιστώσει τη συμμόρφωση της Επιχείρησης, των υπαλλήλων, εκπροσώπων, αντιπροσώπων ή προστηθέντων αυτής με τις υποχρεώσεις που απορρέουν από την παρούσα Σύμβαση και τις διατάξεις του εκάστοτε ισχύοντος νομοθετικού πλαισίου. Σε περίπτωση που, κατά την απόλυτη διακριτική ευχέρεια της NEXI, διαπιστωθεί οποιαδήποτε παράβαση εκ μέρους της Επιχείρησης, η NEXI διατηρεί το δικαίωμα να: (α) καταγγείλει την παρούσα Σύμβαση άμεσα, χωρίς την τήρηση οποιασδήποτε προθεσμίας σύμφωνα με την παράγραφο 20.2.2 κατωτέρω, (β) αναστείλει ή/και να αρνηθεί σύμφωνα με το άρθρο 11, κατά περίπτωση, την πληρωμή σε σχέση με Συναλλαγές της Επιχείρησης που πραγματοποιήθηκαν κατά παράβαση της παρούσας Σύμβασης ή των Οδηγιών, και (γ) αναζητήσει τυχόν καταβληθέντα ποσά για Συναλλαγές που εμπίπτουν στο προηγούμενο εδάφιο, την άμεση ανόρθωση κάθε ζημίας της NEXI (συμπεριλαμβανομένου του κόστους κάθε δικαστικής ή εξωδικαστικής διαδικασίας ανάμεσα στη NEXI και τρίτα μέρη) και την καταβολή κάθε ποσού που τυχόν η NEXI θα υποχρεωθεί να καταβάλει προς οποιονδήποτε τρίτο μέρος ή θα της επιβληθεί υπό μορφή προστίμου ή άλλης διοικητικής κύρωσης, εφαρμοζομένης της διάταξης του όρου 9 της παρούσας.

**18.6.1** Η NEXI μπορεί να απαιτεί από την Επιχείρηση να λαμβάνει κάθε μέτρο που είναι αναγκαίο για την πρόληψη της απάτης στον τομέα των πληρωμών, για τις Aμφισβητήσεις, τους Αντιλογισμούς ή τις πιστωτικές συναλλαγές (λόγου χάρη αναβάθμιση ή αντικατάσταση των Συσκευών POS ή της Πύλης Πληρωμών, εφαρμογή εγκεκριμένου από τη NEXI συστήματος παρακολούθησης της απάτης στον τομέα των πληρωμών ή χειροκίνητης παρακολούθησης των Συναλλαγών).

**18.6.2** Ανο αριθμός των Αμφισβητήσεων, των Αντιλογισμών, των περιστατικών απάτης στον τομέα των πληρωμών ή των πιστωτικών συναλλαγών συνεπάγεται επιπλέον κόστος για τη NEXI (λόγου χάρη, με την μορφή χρεώσεων που οφείλονται σε έναν ή περισσότερους Οργανισμούς Καρτών), η NEXI διατηρεί το δικαίωμα να μετακυλήσει το εν λόγω κόστος στην Επιχείρηση.

**18.6.3** Η NEXIδιατηρεί το δικαίωμα να παρακολουθεί τις χορηγούμενες εγκρίσεις Πράξεων Πληρωμών και τις Συναλλαγές που πραγματοποιούνται από την Επιχείρηση, καθώς και κάθε Αμφισβήτηση, Αντιλογισμό ή απάτη στον τομέα των πληρωμών. Αν από την ως άνω παρακολούθηση προκύψουν σημαντικές αποκλίσεις από την κανονική δραστηριότητα της Επιχείρησης ή του κλάδου στον οποίον υπάγεται η Επιχείρηση, ή εάν η NEXI υποψιάζεται ότι έχει λάβει χώρα απάτη στον τομέα των πληρωμών από την Επιχείρηση, θα ενημερώσει σχετικά την Επιχείρηση και θα διεξαγάγει κάθε πρόσφορη κατά την κρίση της έρευνα και διατηρεί το δικαίωμα, κατά την απόλυτη κρίση της, να: (α) καταγγείλει την παρούσα Σύμβαση άμεσα, χωρίς την τήρηση οποιασδήποτε προθεσμίας σύμφωνα με την παράγραφο 20.2.2(δ) κατωτέρω, (β) αναστείλει ή/και να αρνηθεί σύμφωνα με το άρθρο 11, κατά περίπτωση, την πληρωμή σε σχέση με Συναλλαγές της Επιχείρησης, (γ) επιστρέψει στον Κάτοχο την αξία Συναλλαγών που ο εκδότης της Κάρτας έχει επιβεβαιώσει ως περιστατικά απάτης, εφόσον η Επιχείρηση δεν έχει παραδώσει τα προϊόντα ή τις υπηρεσίες (άρθρο 4.7 ανωτέρω), (δ) εντέλλεται την Alpha Bank (κατά τα αναφερόμενα στις επόμενες παραγράφους 18.7.1 και 18.7.2) να δεσμεύει στο Λογαριασμό τα ποσά των Συναλλαγών ή και να χρεώνει, κατά περίπτωση, το Λογαριασμό με τα σχετικά ποσά Συναλλαγών, για τις οποίες υπάρχει υποψία απάτης στον τομέα των πληρωμών, υφίσταται Αμφισβήτηση ή πρέπει να επέλθει Αντιλογισμός και σε περίπτωση που το υπόλοιπο του Λογαριασμού δεν επαρκεί για την κάλυψη ολόκληρου του προς δέσμευση ποσού των επίμαχων Συναλλαγών, να χρεώνει ή να δεσμεύει, κατά περίπτωση, κάθε, στη συνέχεια, πιστούμενο στον Λογαριασμό ποσό, μέχρι τη συμπλήρωση του προς δέσμευση ή χρέωση ποσού σύμφωνα με τη σχετική εντολή της NEXI.

**18.7.1** Για την εκτέλεση της παρούσας Σύμβασης, η Επιχείρηση παρέχει ανέκκλητη πληρεξουσιότητα και εντολή στην Alpha Bank να δεσμεύει ή να χρεώνει κατόπιν αιτήματος της NEXI, στο βαθμό που είναι αναγκαίο για την άσκηση των δικαιωμάτων της NEXI σύμφωνα με την παρούσα Σύμβαση, το αντίστοιχο ποσό που έχει κατατεθεί στο Λογαριασμό και, σε περίπτωση που αυτό δεν επαρκεί για την κάλυψη ολόκληρου του προς δέσμευση ή χρέωση ποσού, να δεσμεύει ή κατά περίπτωση να χρεώνει κάθε στη συνέχεια πιστούμενο στον Λογαριασμό ποσό, μέχρι τη συμπλήρωση του προς δέσμευση ή χρέωση ποσού σύμφωνα με τη σχετική εντολή της NEXI.

Προς τούτο, η Επιχείρηση υποχρεούται να υπογράψει και να επιστρέψει στην Alpha Bank υπογεγραμμένο το Παράρτημα VIII.

**18.7.2** Για την εκτέλεση της παρούσας Σύμβασης καθώς και για τους σκοπούς της ως άνω πληρεξουσιότητας και εντολής σύμφωνα με την παράγραφο 18.7.1 της παρούσας, η Επιχείρηση δηλώνει ρητώς ότι παραιτείται από κάθε δικαίωμα να επικαλεσθεί τυχόν επαγγελματικό και/ή το ειδικό τραπεζικό απόρρητο που απορρέει από το νόμο ή/και από συμφωνία μεταξύ της Επιχείρησης και της Alpha Bank ή/και της NEXI.

**18.8** Αντίγραφα ή αποσπάσματα Εκκαθαριστικών Σημειωμάτων που έχουν καταστεί διαθέσιμα στην Επιχείρηση ή που διατίθενται για δικαστική ή άλλη χρήση, εξάγονται από τα εμπορικά/λογιστικά βιβλία της NEXI που τηρούνται ηλεκτρονικά και αποθηκεύονται στα ηλεκτρονικά συστήματά της. Η Επιχείρηση επομένως αναγνωρίζει ότι αποτελούν πλήρη απόδειξη των αντιστοίχων πιστώσεων/χρεώσεων του Λογαριασμού από την πραγματοποίηση Συναλλαγών με Κάρτα, επιτρεπόμενης ανταπόδειξης.και ότι τα έγγραφα αυτά πληρούν τους όρους του άρθρου 623 ΚΠολΔ περί ιδιωτικού εγγράφου που αποδεικνύουν πλήρως την απαίτηση. Τα αντίγραφα ή τα αποσπάσματα αυτά συνομολογείται ότι θα εξάγονται είτε ως φωτοαντίγραφα, είτε θα αναπαράγονται με την ηλεκτρονική (μηχανογραφική) μέθοδο κατ’ αποτύπωση των στοιχείων δεδομένων του ηλεκτρονικού υπολογιστή της ΝΕΧΙ, είτε με οποιονδήποτε άλλο καθιερωμένο από την ΝΕΧΙ ή την πρακτική για τις συναλλαγές της τρόπο*.*

**18.9** **Υπογραφή της Επιχείρησης :** Η υπογραφή της Επιχείρησης, όπου απαιτείται, τίθεται είτε : (α) ιδιοχείρως επί εντύπου ή με χρήση ειδικής γραφίδας (e-pen) επί οθόνης ηλεκτρονικής συσκευής που εμφανίζει το προς υπογραφή ηλεκτρονικό έγγραφο (**«e-signature»**), είτε (β) μέσω της διαδικασίας ηλεκτρονικής υπογραφής εγγράφων μέσω της υπηρεσίας My Alpha Documents η οποία διατίθεται από την Alpha Bank και την οποία πρέπει να έχει ενεργοποιήσει η Επιχείρηση και χρησιμοποιεί η Επιχείρηση (**«Ηλεκτρονική Υπογραφή»**).

Τα έγγραφα τα σχετιζόμενα με τη Σύμβαση που υπογράφει η Επιχείρηση κατ’αυτόν τον τρόπο αποθηκεύονται στα μηχανογραφικά συστήματα ης ΝΕΧΙ και τηςAlpha Bank και τηρούνται σε ψηφιακό αρχείο από το οποίο δύνανται οποτεδήποτε να αναπαραχθούν και να εκτυπωθούν. Τα ηλεκτρονικά έγγραφα που φέρουν είτε την e-signature, είτε την Ηλεκτρονική Υπογραφή της Επιχείρησης έχουν την ίδια αποδεικτική ισχύ και τις ίδιες έννομες συνέπειες που θα είχαν, αντιστοίχως, ιδιοχείρως υπογεγραμμένα έντυπα.

Η Επιχείρηση αναγνωρίζει και αποδέχεται ανεπιφύλακτα ότι τόσον η e-signature όσο και η Ηλεκτρονική Υπογραφή αποδεικνύουν πλήρως τη βούλησή της αναφορικά με την αποδοχή του περιεχομένου συγκεκριμένου εγγράφου καθώς και την προέλευση της υπογραφής αποκλειστικά από την ίδια, παράγοντας πλήρεις έννομες συνέπειες ως προς τη δικαιοπρακτική δέσμευση της Επιχείρησης και επιφέροντας τα ίδια έννομα αποτελέσματα με αυτά που θα επέφερε η ιδιόχειρη υπογραφή της σε φυσικό έγγραφο.

Αντίγραφα ή αποσπάσματα εγγράφων εξηγμένα από το ψηφιακό αρχείο της ΝΕΧΙ ή/και της Alpha Bank αναφορικά με τη Σύμβαση σε μορφή αρχείου ψηφιακού/μαγνητικού μέσου ή σε έντυπη μορφή από το ψηφιακώς τηρούμενο ως άνω αρχείο της ΝΕΧΙ ή/και της Alpha Bank, αποτελούν πλήρη απόδειξη ως προς το περιεχόμενο και της προέλευση της e-signature και της Ηλεκτρονικής Υπογραφής της Επιχείρησης, επιτρεπομένης ανταποδείξεως.

**19.** **Τροποποίηση όρων**

**19.1** Η NEXI δικαιούται να τροποποιεί μονομερώς όρους της παρούσας, γνωστοποιώντας τις εν λόγω τροποποιήσεις στην Επιχείρηση σε έντυπη μορφή ή σε άλλο Σταθερό Μέσο και κατά τα προβλεπόμενα στον όρο 23 της παρούσης, η δε Επιχείρηση, με την επιφύλαξη της παραγράφου 2.5, δικαιούται να μην αποδεχθεί αυτές εντός προθεσμίας εξήντα (60) ημερών πριν από την προτεινόμενη προθεσμία έναρξης ισχύος της τροποποίησης, και να προβεί σε έγγραφη καταγγελία της παρούσας Σύμβασης σύμφωνα με τον όρο 20 της παρούσας, η οποία επιφέρει αποτελέσματα από την ημερομηνία κατά την οποία θα είχε εφαρμοστεί η τροποποίηση.

**19.2** Άπρακτη παρέλευση της προθεσμίας της προηγούμενης παραγράφου, χωρίς η Επιχείρηση να δηλώσει εγγράφως ότι δεν αποδέχεται τις τροποποιήσεις ή πραγματοποίηση συναλλαγών με Κάρτες μετά την κατά την παράγραφο 19.1 γνωστοποίηση, συνεπάγεται την αποδοχή από την τελευταία των προτεινόμενων τροποποιήσεων σύμφωνα με την παράγραφο 19.1 ανωτέρω.

**20. Διάρκεια - Καταγγελία της Σύμβασης**

**20.1.1** ΗΣύμβαση είναι αόριστης διάρκειας.

**20.1.2** Με την επιφύλαξη της παραγράφου 20.1.3, η Σύμβαση τίθεται σε ισχύ με ημερομηνία έναρξης την ημερομηνία που φέρει η Αίτηση.

**20.1.3** Σε κάθεπερίπτωση, η θέση σε ισχύ της Σύμβασης τελεί υπό την αίρεση σωρρευτικώς : (α) της θετικής έκβασης της Δέουσας Επιμέλειας ως προς την Επιχείρηση και της θετικής αξιολόγησης της συμμόρφωσης της Επιχείρησης με όλες τις υπόλοιπες σχετικές πολιτικές της NEXI, (β) της υπογραφής του Παραρτήματος VIII, (γ) της ύπαρξης/εγκατάστασης και λειτουργίας Συσκευής POS ή/και της Πύλης Πληρωμών στη Επιχείρηση (δ) της επιβεβαίωσης της Επιχείρησης ότι έχει διαβάσει και αποδεχθεί τους όρους της παρούσης καθώς και της αποδοχής της να συνδεθεί με τη Διαδικτυακή Πύλη Πληρωμών κατά τον όρο 23.3. κατωτέρω.

**20.2.1.1** Η NEXI δικαιούται να καταγγείλει τη Σύμβαση ανά πάσα στιγμή εγγράφως και τα αποτελέσματα της καταγγελίας επέρχονται μετά την παρέλευση δυο (2) μηνών από την περιέλευσή της στην Επιχείρηση, εκτός εάν στο έγγραφο της καταγγελίας ορίζεται μεταγενέστερη ημερομηνία, στην οποία περίπτωση η παρούσα σύμβαση λύεται με την παρέλευση της εν λόγω ημερομηνίας.

**20.2.1.2** Η Επιχείρηση δικαιούται να καταγγείλει τη σύμβαση αυτή ανά πάσα στιγμή, εγγράφως και τα αποτελέσματα της καταγγελίας επέρχονται μετά την παρέλευση ενός (1) μηνός από την περιέλευσή της στη NΕΧΙ, εκτός εάν στο έγγραφο της καταγγελίας ορίζεται μεταγενέστερη ημερομηνία, στην οποία περίπτωση η παρούσα σύμβαση λύεται με την παρέλευση αυτής της εν λόγω ημερομηνίας.

**20.2.2** Η NEXI διατηρεί το δικαίωμα να καταγγείλει αμέσως την παρούσα σύμβαση, χωρίς την τήρηση οποιασδήποτε προθεσμίας, στις ακόλουθες περιπτώσεις:

**(α)** η Επιχείρηση δεν συμμορφώνεται με οποιαδήποτε υποχρέωση προβλέπεται στην παρούσα Σύμβαση ή/και τα Παραρτήματά της,

**(β)** η Επιχείρηση κλείσει τον Λογαριασμό,

**(γ)** τυχόν συναλλαγματικές ή γραμμάτια της Επιχείρησης καταπέσουν ή επιταγές της Επιχείρησης δεν καλυφθούν ή εκδοθούν διαταγές πληρωμής ή ληφθούν μέτρα αναγκαστικής εκτέλεσης ή επιβληθεί κατάσχεση σε βάρος της Επιχείρησης ή η οικονομική κατάσταση της Επιχείρησης χειροτερεύσει με οποιονδήποτε τρόπο,

**(δ)** η NEXI έχει βάσιμες υποψίες ότι η Επιχείρηση πραγματοποιεί απατηλές Συναλλαγές στον τομέα των πληρωμών ή αποκτά μη εξουσιοδοτημένη πρόσβαση στα δεδομένα των Κατόχων και των Καρτών,

**(ε)** η Επιχείρηση δεν συμμορφώνεται με το Νομοθετικό και Κανονιστικό Πλαίσιο ΞΧ/ΧΤ,

**(στ)** κατά την απόλυτη κρίση της NEXI δυνάμει της Δέουσας Επιμέλειας ως προς την Επιχείρηση, η έκθεσή της στις δραστηριότητες ή στην προχρηματοδότηση Επιχείρησης για την πώληση αγαθών ή την παροχή υπηρεσιών είναι πολύ υψηλή ή αποκλίνει σημαντικά από όσα είχαν συμφωνηθεί κατά τη σύναψη της Σύμβασης,

**(ζ)** κατά την απόλυτη κρίση της NEXI, οι δραστηριότητες ή ενέργειες της Επιχείρησης βρίσκονται εκτός του δηλωθέντος πεδίου της δραστηριότητας της Επιχείρησης ή/και βλάπτουν ή/και μπορεί να βλάψουν την εικόνα/φήμη της NEXI ή/και των Οργανισμών Καρτών,

**(η)** η Επιχείρηση έχει ανακαλέσει την εξουσιοδότηση/εντολή που παρασχέθηκε σύμφωνα με το Παράρτημα VIII,

(θ) η Επιχείρηση δε πραγματοποιεί Συναλλαγές για χρονικό διάστημα τουλάχιστονδώδεκα (12) μηνών

**20.2.3** Με τηνεπιφύλαξη του δικαιώματος της NEXI να καταγγείλει τη Σύμβαση σε μεταγενέστερο χρόνο, στις περιπτώσεις που αναφέρονται στις παραγράφους 20.2.2 (α), 20.2.2 (γ) και 20.2.2 (στ), η NEXI μπορεί να επιλέξει, κατ’ απόλυτη κρίση της, να απαιτήσει εγγυητική επιστολή (bank guarantee) ή άλλου είδους εξασφάλιση από την Επιχείρηση, αντί καταγγελίας της παρούσας.

**20.3** Με τη λύση της παρούσας Σύμβασης, για οποιονδήποτε λόγο, η διόδευση των δεδομένων των Συναλλαγών με Κάρτα στη NEXI διακόπτεται και η Επιχείρηση υποχρεούται να αφαιρέσει τα σήματα που η NEXI της παρείχε από τους χώρους της ή/και τον Διαδικτυακό Δίαυλο (παράγραφος 18.1 της παρούσας Σύμβασης) και οποιοδήποτε άλλο διακριτικό στοιχείο της έχει παραχωρηθεί από τη NEXI. Η Επιχείρηση πρέπει να επιτρέψει την αφαίρεση των Συσκευών POS που εγκαταστάθηκαν από τρίτα μέρη ενεργώντας υπό τις εντολές της NEXI ή/και Πύλης Πληρωμών και να επιστρέψει το κάθε λογής υλικό που περιήλθε στην κατοχή της δυνάμει της παρούσας, ακόμη και εάν η Επιχείρηση έχει κλείσει το σημείο πώλησής της ή το Διαδικτυακό Δίαυλο. Ως εκ τούτου, κάθε Συναλλαγή με Κάρτα που πραγματοποιείται μετά τη λύση της παρούσας Σύμβασης δεν αναγνωρίζεται ως έγκυρη από τη NEXI και η NEXI δεν υποχρεούται να καταβάλει στην Επιχείρηση οποιοδήποτε ποσό, που εάν καταβληθεί αναζητείται κατά τα προβλεπόμενα στον όρο 9 ανωτέρω ο οποίος συνεχίζει να ισχύει και μετά την καταγγελία, μέχρι την ολοκλήρωση της εκκαθάρισης σύμφωνα με την παράγραφο 20.4 της παρούσας Σύμβασης.

**20.4** Ρητά συμφωνείται με την παρούσα ότι, σε περίπτωση καταγγελίας, γίνεται εκκαθάριση των οικονομικών οφειλών σε εκκρεμότητα υπό την παρούσα Σύμβαση εντός ανώτατου χρονικού διαστήματος δεκαπέντε (15) ημερών. Εάν από την ως άνω περιγραφόμενη εκκαθάριση προκύψει οφειλή της Επιχείρησης προς τη NEXI, εφαρμόζονται οι διατάξεις των παραγράφων 10.3, 11 και του άρθρου 9 ανωτέρω.

**20.5** Οι διατάξεις των άρθρων 9, 10, 11, 14, 15, 17, 24 και 25 της παρούσας Σύμβασης εξακολουθούν να ισχύουν και μετά την καταγγελία της και μέχρι την ολοσχερή τακτοποίηση των οικονομικών οφειλών των μερών.

**21. Αστική ευθύνη – Ανωτέρα βία**

**21.1** Πέραν των όσων προβλέπονται στις παραγράφους 7.2.2 και 7.3 της παρούσης, η Επιχείρηση υποχρεούται να αποζημιώνει τη NEXI για οποιαδήποτε ζημία ή αξίωση, συμπεριλαμβανομένων, ενδεικτικά, αξιώσεων αποζημίωσης, καθώς και για αιτιάσεις, δίκες ή έξοδα (συμπεριλαμβανομένων ευλόγων δικαστικών εξόδων), καθώς και πρόστιμα ή χρεώσεις που τυχόν επιβληθούν στη NEXI από οποιοδήποτε τρίτο μέρος ή Οργανισμούς Καρτών λόγω παράβασης ή/και παράλειψης συμμόρφωσης της Επιχείρησης με τη Σύμβαση ή/και τις σχετικές κανονιστικές διατάξεις και τη νομοθεσία που τυγχάνουν εφαρμογής στην Επιχείρηση. Το προηγούμενο εδάφιο δεν θίγει το δικαίωμα της NEXI να καταγγείλει τη Σύμβαση σύμφωνα με τον όρο 20.

**21.2** Η Επιχείρηση είναι υπεύθυνη για τις ενέργειες και τις παραλείψεις προμηθευτών της και πρέπει να χρησιμοποιεί μόνο προμηθευτές που πληρούν τις Οδηγίες και τις απαιτήσεις ασφαλείας που έχουν καθοριστεί από τη NEXI ή/και τους Οργανισμούς Καρτών.

**21.3** Η NEXI δεν ευθύνεται σε καμία περίπτωση για διακοπές στην παροχή της Υπηρεσίας Αποδοχής Καρτών, έστω και προσωρινές, λόγω πράξεων ή γεγονότων που μπορούν να αποδοθούν σε Ανωτέρα Βία, οποιοδήποτε τυχαίο γεγονός και, γενικά, οποιοδήποτε κώλυμα ή εμπόδιο που δεν μπορεί να αναμένεται, ούτε να προβλεφθεί με τη συνήθη δέουσα επιμέλεια. Στις περιπτώσεις αυτές, η NEXI δεσμεύεται να επέμβει το συντομότερο δυνατό, προκειμένου να αποκατασταθεί η παροχή της Υπηρεσίας Αποδοχής Καρτών και υπό τον όρο ότι θα έχει εκλείψει ή διευθετηθεί το γεγονός Ανωτέρας Βίας.

**21.4** Εφόσον η NEXI έχει καταβάλει στην Επιχείρηση το ποσό που αντιστοιχεί στη Συναλλαγή σύμφωνα με την παράγραφο 10.2, η NEXI υποκαθίσταται σε όλα τα δικαιώματα, τις αξιώσεις και σε οποιεσδήποτε εγγυήσεις της Επιχείρησης έναντι του Κατόχου.

**21.5** Η Επιχείρηση δεν συνδέεται με την Nexi για την αποδοχή καρτών κατ΄ αποκλειστικότητα, ούτε η παρούσα Σύμβαση συνδέεται με οποιονδήποτε τρόπο με άλλη σύμβαση για το ίδιο αντικείμενο, ώστε η Nexi δεν αναλαμβάνει καμία υποχρέωση προς τον Κάτοχο για τυχόν αθέτηση εκπλήρωσης ή μη προσήκουσα εκπλήρωση των υποχρεώσεων που αναλαμβάνει. Συνομολογείται, συνεπώς, ότι η Επιχείρηση θα φέρει την αποκλειστική αστική ευθύνη για διενέξεις, αιτιάσεις ή αξιώσεις του Κατόχου της Κάρτας που αφορούν στην προμήθεια αγαθών ή/και στη λήψη υπηρεσιών στο σημείο πώλησης της Επιχείρησης ή μέσω εξ αποστάσεως Συναλλαγών.

**22. Εκχώρηση/Υποκατάσταση**

Ρητά συμφωνείται με την παρούσα ότι απαγορεύεται στην Επιχείρηση να εκχωρεί δικαιώματα ή/και υποχρεώσεις που απορρέουν από την Σύμβαση σε τρίτους ή και να υποκαθίσταται από τρίτους, χωρίς τη ρητή προγενέστερη έγγραφη συναίνεση της NEXI. Η ως άνω απαγόρευση δεν ισχύει για τη NEXI, η οποία δικαιούται οποτεδήποτε να εκχωρεί ελεύθερα τα δικαιώματα ή/και υποχρεώσεις της προς τρίτους ή/και να υποκαθίσταται από τρίτους ως προς αυτά, στην παρούσα Σύμβαση.

**23. Επικοινωνία**

**23.1** Η επικοινωνία των μερών κατάτη διάρκεια της Σύμβασης γίνεται στην ελληνική γλώσσα σύμφωνα με τους όρους που ορίζονται στην παρούσα, εκτός αν υπάρχει ειδική κατά περίπτωση συμφωνία των μερών.

**23.2** Η επικοινωνία μεταξύ της Επιχείρησης και της NΕΧΙ θα πραγματοποιείται εγγράφως. Ειδικότερα, Κάθε έγγραφο, σε φυσική (έγχαρτη) ή ηλεκτρονική μορφή σχετικά με την παρούσα Σύμβαση, εάν προορίζεται για τη NEXI, αποστέλλεται στην κατωτέρω διεύθυνση:

NEXI ΠΛΗΡΩΜΩΝ ΕΛΛΑΣ Α.Ε.

Χαριλάου Τρικούπη 15

 Τ.Κ. 10678 Αθήνα

 ή στην ηλεκτρονική διεύθυνση npgr.operations@nexigroup.com

**23.3 Η** Επιχείρηση υποχρεούται να συνδεθεί με τη Διαδικτυακή Πύλη Επιχειρήσεων (eMerchants Portal).Ως εκ τούτου, με την επιφύλαξη της παραγράφου 23.6 κατωτέρω και του δικαιώματος της NEXI να κοινοποιεί κάθε έγγραφο (συμπεριλαμβανομένων, προς αποφυγή αμφιβολιών, τυχόν επικαιροποιήσεων της γραπτής ενημέρωσης για την επεξεργασία προσωπικών δεδομένων) σε φυσική (έγχαρτη) μορφή ή σε άλλο Σταθερό Μέσο στα στοιχεία επικοινωνίας που αναγράφονται στο Παράρτημα Ι, κάθε έγγραφο σχετικά με την παρούσα Σύμβαση, εάν προορίζεται για την Επιχείρηση, θα είναι διαθέσιμο προς γνώση και ενημέρωση της Επιχείρησης, στη Διαδικτυακή Πύλη Επιχειρήσεων. Συνεπώς, για την ορθή εκτέλεση της παρούσας Σύμβασης, η Επιχείρηση αναλαμβάνει την υποχρέωση να συνδέεται στη Διαδικτυακή Πύλη Επιχειρήσεων τουλάχιστον δύο φορές το μήνα προκειμένου να συμβουλεύεται τα Εκκαθαριστικά Σημειώματα (σε κάθε περίπτωση εντός δεκαπέντε (15) ημερών από την ημερομηνία κατά την οποία αυτά τίθενται στη διάθεση της Επιχείρησης) καθώς και να λαμβάνει γνώση για κάθε είδους επικοινωνία και ενημερώσεις, περιλαμβανομένων, ενδεικτικά και όχι περιοριστικά, τροποποιήσεων της Σύμβασης σύμφωνα με την παράγραφο 8.2.2 και τον όρο 19 ανωτέρω ή τυχόν επικαιροποιήσεων των Οδηγιών/Οδηγιών Ασφαλείας που γνωστοποιούνται από τη NEXI.

 **23.4** Κάθε συμβαλλόμενος δικαιούται να μεταβάλλει τα στοιχεία επικοινωνίας του (ταχυδρομική διεύθυνση, ηλεκτρονική διεύθυνση, κινητό και σταθερό τηλέφωνο κλπ), με έγγραφη ειδοποίηση σε έντυπη μορφή ή σε Σταθερό Μέσο ή μέσω άλλου εναλλακτικού καναλιού που έχει καθορισθεί από τη ΝΕΧΙ, η οποία παράγει έννομα τα αποτελέσματά της από την περιέλευση στον αντισυμβαλλόμενο προς τον οποίον απευθύνεται και στην περίπτωση της Επιχείρησης θεωρείται ότι τροποποιεί το Παράρτημα I, ενώ στην περίπτωση της NEXI θεωρείται ότι τροποποιεί την ως άνω παράγραφο 23.2 της παρούσας Σύμβασης. Νόμιμα στοιχεία επικοινωνίας (ταχυδρομική διεύθυνση, ηλεκτρονική διεύθυνση, σταθερό και κινητό τηλέφωνο κλπ) κάθε συμβαλλομένου τεκμαίρονται τα εκάστοτε τελευταία δηλωθέντα. Η Επιχείρηση δεν μπορεί να αντιτάξει στη ΝΕΧΙ μεταβολή των στοιχείων επικοινωνίας της τα οποία δεν της γνωστοποίησε κατά τα ανωτέρω και η NEXI δεν ευθύνεται για οποιαδήποτε ζημία τυχόν υποστεί η Επιχείρηση λόγω μη έγκαιρης γνωστοποιήσεως των στοιχείων επικοινωνίας της.

**23.5** Εάν δεν αποκλείεται από το νόμο ή από τη Σύμβαση, όλες οι ειδοποιήσεις/ενημερώσεις που οφείλουν να πραγματοποιούνται εγγράφως, θα θεωρούνται ότι έχουν λάβει χώρα προσηκόντως με την αποστολή τους στην εκάστοτε τελευταία δηλωθείσα διεύθυνση κατά τα ανωτέρω υπό 23.4 αναφερόμενα. Οι εν λόγω ειδοποιήσεις ενδέχεται να είναι διαθέσιμες στην Επιχείρηση στον ειδικά διαμορφωμένο χώρο της Διαδικτυακής Πύλης Επιχειρήσεων.

**23.6** Σε ορισμένες περιπτώσεις, η NEXI πέραν των Σταθερών Μέσων, διατηρεί το δικαίωμα να χρησιμοποιήσει διαφορετικούς τρόπους απομακρυσμένης ειδοποίησης, όπως για παράδειγμα κλήσεις μετάδοσης αυτοματοποιημένου μηνύματος χωρίς ανθρώπινη παρέμβαση. Υπό την προϋπόθεση της συμμόρφωσης με τις διατάξεις για την προστασία των δεδομένων προσωπικού χαρακτήρα, οι τηλεφωνικές επικοινωνίες μεταξύ της NEXI και της Επιχείρησης δύνανται να καταγράφονται.

**23.7** Σε περίπτωση που η Επιχείρηση αιτείται την παροχή πρόσθετων πληροφοριών ή τη διαβίβασή τους με μέσα διαφορετικά από τα κατά περίπτωση αναφερόμενα στην παρούσα, υποχρεούται στην καταβολή των επιβαρύνσεων που ορίζονται από τη Nexi.

**23.9** Εάν η Επιχείρηση έχει ορίσει ως παραλήπτη των επικοινωνιών σύμφωνα με όσα στην παρούσα αναφέρονται, πρόσωπο άλλο από το νόμιμο εκπρόσωπό της θα θεωρείται ότι έχει λάβει γνώση ως εάν είχε παραλάβει η ίδια ο δε τρίτος παραλήπτης οφείλει να ενημερώνει την Επιχείρηση άμεσα.

**24. Εμπιστευτικότητα**

**24.1** Ως εμπιστευτικές και απόρρητες θεωρούνται οι πληροφορίες, τα στοιχεία, οι μέθοδοι, οι τεχνικές και η διαδικασία που ακολουθεί η NEXI για την οργάνωσή της, την προϊοντική και τιμολογιακή της πολιτική, τα επιχειρηματικά της σχέδια και στρατηγική, την τεχνογνωσία της, τις συνεργασίες της, τον σχεδιασμό, την ανάπτυξη και τη διάθεση των προϊόντων και των υπηρεσιών της, καθώς και κάθε προσωπικό δεδομένο, ειδικό ή μη, που αφορά ή σχετίζεται με την πελατεία, φυσικά ή νομικά πρόσωπα, τους Κατόχους και τις Συναλλαγές τους, ανεξαρτήτως εάν χαρακτηρίζονται ως εμπιστευτικές ή απόρρητες. Σε περίπτωση αμφιβολίας για τον χαρακτηρισμό ορισμένης πληροφορίας, αυτή πρέπει να θεωρείται εμπιστευτική. Η εμπιστευτικότητα των πληροφοριών δεν επηρεάζεται από το εάν αυτές περιήλθαν σε γνώση της Επιχείρησης προφορικά, εγγράφως, ηλεκτρονικά ή με οποιονδήποτε άλλον τρόπο, ούτε από τον τρόπο με τον οποίο αυτή στη συνέχεια αποκαλύφθηκε ή δημοσιοποιήθηκε.

**24.2** Η Επιχείρηση με την παρούσα αναλαμβάνει τη ρητή υποχρέωση να διαφυλάσσει την εμπιστευτικότητα και το απόρρητο των πληροφοριών, όπως ορίζονται στην παράγραφο 24.1 ανωτέρω, και οποιουδήποτε άλλου υλικού τυχόν γνωστοποιηθεί σε αυτήν ή περιέλθει σε γνώση της με οποιονδήποτε τρόπο, στο πλαίσιο της εφαρμογής της παρούσας Σύμβασης. Για το σκοπό αυτό, η Επιχείρηση θα λάβει όλα τα απαραίτητα μέτρα, όπως η υπογραφή παρόμοιας σύμβασης εμπιστευτικότητας, προκειμένου να απαγορεύσει στους υπαλλήλους, στους εργαζομένους, στους συνεργάτες οποιουδήποτε είδους και σε οποιονδήποτε προστηθέντα της να αποκαλύπτουν άμεσα ή έμμεσα ή να επιτρέπουν άμεσα ή έμμεσα την αποκάλυψη ή δημοσίευση εμπιστευτικών πληροφοριών σε οποιονδήποτε τρίτο. Για τους σκοπούς του παρόντος άρθρου, η έννοια του τρίτου θα περιλαμβάνει οποιοδήποτε πρόσωπο δεν εμπλέκεται άμεσα ή έμμεσα στην εκτέλεση της παρούσας Σύμβασης.

**24.3** Η Επιχείρηση δεν επιτρέπεται να ανακοινώνει, να αποκαλύπτει ούτε να γνωστοποιεί ή να διευκολύνει την αποκάλυψη ή γνωστοποίηση των προαναφερόμενων εμπιστευτικών πληροφοριών σε οποιοδήποτε τρίτο μέρος, χωρίς τη ρητή προηγούμενη γραπτή συγκατάθεση της NEXI, εκτός εάν:

**(α)** οι εν λόγω πληροφορίες έχουν ήδη αποκαλυφθεί, χωρίς να αθετείται η υποχρέωση εμπιστευτικότητας ή να θίγονται οι όροι της παρούσας Σύμβασης, ιδίως επειδή έχουν ήδη δημοσιοποιηθεί από την ίδια τη NEXI· ή

**(β)** η γνωστοποίηση απαιτείται κατά την ισχύουσα ελληνική νομοθεσία ή κανονιστική πράξη ή απόφαση αρμόδιας διοικητικής ή εποπτικής ή δικαστικής αρχής, οπότε και η Επιχείρηση υποχρεούται ειδοποιήσει αμέσως τη NEXI ως προς το γεγονός αυτό και να επισημάνει στην αρμόδια αρχή τον εμπιστευτικό χαρακτήρα των πληροφοριών της NEXI που πρόκειται να αποκαλυφθούν, ή

**(γ)** η NEXI δηλώσει εγγράφως στην Επιχείρηση ότι οι σχετικές πληροφορίες επιτρέπεται να αποκαλυφθούν.

**24.4** Σε κάθε περίπτωση παράβασης της υποχρέωσης εμπιστευτικότητας του παρόντος άρθρου από την Επιχείρηση, τους υπαλλήλους, τους αντιπροσώπους ή τους συνεργάτες της, η NEXI δικαιούται να καταγγείλει την παρούσα Σύμβαση και να ζητήσει αποκατάσταση τυχόν ζημιών που προκλήθηκαν στο πλαίσιο αυτό από την Επιχείρηση, καθώς και από τον υπάλληλο, αντιπρόσωπο ή συνεργάτη, φυσικό ή νομικό πρόσωπο της Επιχείρησης που την παρέβη, ο οποίος ευθύνεται από κοινού και εις ολόκληρον με την Επιχείρηση.

**24.5** Οι προβλεπόμενες στο παρόν άρθρο υποχρεώσεις δεσμεύουν την Επιχείρηση για χρονική περίοδο πέντε (5) δωδεκάμηνων, από την ημερομηνία που κάθε πληροφορία περιήλθε σε γνώση της Επιχείρησης ή/και των συνεργατών, εκπροσώπων ή υπαλλήλων της.

**24.6** Χωρίς να περιορίζεται το δικαίωμα της NEXI να χειρίζεται κατά την κρίση της πληροφορίες που αφορούν την Επιχείρηση, η Επιχείρηση αποδέχεται ότι – με την επιφύλαξη της συμμόρφωσης με την ισχύουσα νομοθεσία περί προστασίας των δεδομένων – η NEXI δικαιούται σε όλες τις περιπτώσεις να αποκαλύπτει πληροφορίες σχετικά με την Επιχείρηση στους Οργανισμούς Καρτών, τεχνικούς υπεργολάβους και άλλες εταιρείες, υπό την προϋπόθεση ότι η γνωστοποίηση απαιτείται προκειμένου η NEXI να πληροί τις ισχύουσες απαιτήσεις συμμόρφωσης και ασφάλειας, καθώς και για την παροχή της Υπηρεσίας Αποδοχής Καρτών στην Επιχείρηση. Περαιτέρω, εάν η NEXI και η Επιχείρηση έχουν συνάψει τη Σύμβαση βάσει σύστασης (referral), καθοδήγησης ή διαμεσολάβησης ή παρεμφερούς ενέργειας ενός συνεργάτη της NEXI, η NEXI δύναται να παράσχει τις απαραίτητες πληροφορίες στον συνεργάτη σχετικά με τη Σύμβαση και την Υπηρεσία Αποδοχής Καρτών (όπως λόγου χάρη το όνομα, η διεύθυνση της Επιχείρησης, πληροφορίες σχετικά με τις αποδεκτές κάρτες κ.λπ.), προκειμένου η NEXI να εκπληρώσει τις υποχρεώσεις ενημέρωσης του εν λόγω συνεργάτη όπως και της καταβολής σε αυτόν της τυχόν συμφωνηθείσας αμοιβής του για τη σύσταση (referral fee). Προς αποφυγή αμφιβολιών, η παρούσα ρήτρα δεν επηρεάζει τη νομική βάση δυνάμει της οποίας μπορεί να πραγματοποιείται η επεξεργασία των σχετικών δεδομένων βάσει της ισχύουσας νομοθεσίας περί απορρήτου δεδομένων.

**25 Επεξεργασία δεδομένων προσωπικού χαρακτήρα**

**25.1** Η NEXI επεξεργάζεται τα δεδομένα της Επιχείρησης για τη λειτουργία της παρούσας Σύμβασης, σύμφωνα με γραπτή ενημέρωση για την επεξεργασία δεδομένων προσωπικού χαρακτήρα που έχει εκάστοτε κοινοποιήσει στην Επιχείρηση (η τρέχουσα έκδοση της γραπτής ενημέρωσης επισυνάπτεται ως Παράρτημα ΙΙΙ) και η Επιχείρηση επεξεργάζεται τα δεδομένα των Κατόχων για την ολοκλήρωση της πώλησης των προϊόντων και/ή της παροχής των προσφερόμενων υπηρεσιών στους πελάτες της. Σε αυτό το πλαίσιο, έκαστο των συμβαλλομένων μερών είναι αποκλειστικά υπεύθυνο για την επεξεργασία που πραγματοποιείται σύμφωνα με τα ανωτέρω και ως εκ τούτου για τη συμμόρφωσή του με τις διατάξεις της εθνικής και ενωσιακής νομοθεσίας για την προστασία των φυσικών προσώπων έναντι της επεξεργασίας των προσωπικών τους δεδομένων.

**25.2** Έκαστο των συμβαλλομένων μερών αναλαμβάνει να ενημερώσει αμέσως και πάντως εντός είκοσι τεσσάρων (24) ωρών το αργότερο τον αντισυμβαλλόμενό του σε περίπτωση που δεδομένα προσωπικού χαρακτήρα που επεξεργάζεται και ο αντισυμβαλλόμενος διαρρεύσουν ή αλλοιωθεί η ακεραιότητά τους, καθώς και να παράσχει την απαιτούμενη συνδρομή για την άμεση αντιμετώπιση του συμβάντος.

**25.3** Σε κάθε περίπτωση, η Επιχείρηση υποχρεούται να τηρεί αυστηρά την εφαρμοστέα νομοθεσία περί προστασίας των δεδομένων σχετικά με κάθε προσωπικό δεδομένο που επεξεργάζεται στο πλαίσιο της συμβατικής σχέσης δυνάμει της παρούσας Σύμβασης και, επιπροσθέτως, οφείλει να αποζημιώνει και να απαλλάσσει από κάθε ευθύνη τη NEXI, τις θυγατρικές, τους διευθυντές και τους εργαζομένους της και κάθε άλλο πρόσωπο που σχετίζεται με αυτούς για κάθε βλάβη που υφίστανται (περιλαμβανομένων ενδεικτικά προστίμων και αξιώσεων τρίτων) λόγω παράβασης της ως άνω υποχρέωσης εκ μέρους της Επιχείρησης. Επιπλέον, και χωρίς να περιορίζεται η ανωτέρω ευθύνη της Επιχείρησης, η Επιχείρηση οφείλει να εφαρμόζει κάθε οδηγία που δόθηκε από τη NEXI για τα ζητήματα αυτά και να ενημερώνει τη NEXI για κάθε γνωστό στην Επιχείρηση ζήτημα που μπορεί να οδηγήσει σε παράβαση της Νομοθεσίας περί προστασίας προσωπικών δεδομένων είτε από την Επιχείρηση είτε από τη NEXI.

**25.4** Επιπλέον των ανωτέρω και υπό την επιφύλαξη της γενικότητάς τους:

**(α)** Η Επιχείρηση οφείλει να παρέχει σε όλους τους ενδιαφερόμενους τις ενημερώσεις για την επεξεργασία δεδομένων προσωπικού χαρακτήρα που έχουν συνταχθεί από τη NEXI και δοθεί στην Επιχείρηση ή ενημέρωση για τον τόπο όπου είναι διαθέσιμες αυτές οι ενημερώσεις για την επεξεργασία δεδομένων προσωπικού χαρακτήρα. Η ενημέρωση αυτή πραγματοποιείται με τον τρόπο που προτείνει η NEXI.

**(β)** Η υποχρέωση της Επιχείρησης να συμμορφώνεται πλήρως με τις απαιτήσεις της νομοθεσίας περί προστασίας των δεδομένων προσωπικού χαρακτήρα είναι συμπληρωματική κάθε άλλης σχετικής υποχρέωσης της Επιχείρησης από την παρούσα Σύμβαση (για παράδειγμα των υποχρεώσεων σχετικά με την ασφάλεια των δεδομένων που προβλέπονται στο άρθρο 17 της παρούσας Σύμβασης), και επομένως οσάκις ένα ζήτημα ρυθμίζεται τόσο από τον Κανονισμό (EE) 2016/679 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα, όσο και από την παρούσα Σύμβαση, εφαρμοστέα θα είναι η διάταξη που παρέχει ευρύτερη προστασία.

**25.5** Η Επιχείρηση μελέτησε προσεκτικά την ενημέρωση για την επεξεργασία δεδομένων προσωπικού χαρακτήρα του Παραρτήματος ΙΙΙ της παρούσας Σύμβασης και δηλώνει ότι κατανοεί πλήρως το περιεχόμενό της, ότι περιλαμβάνει με σαφή και διαφανή τρόπο κάθε πληροφορία που οφείλει να περιληφθεί σε αυτή και ότι δεν έχει καμία αντίρρηση ως προς το περιεχόμενό της και τη διαδικασία επεξεργασίας που περιγράφεται σε αυτή. Επίσης, οσάκις η NEXI επικαιροποιεί την ενημέρωση για την επεξεργασία δεδομένων προσωπικού χαρακτήρα, η Επιχείρηση αναλαμβάνει την υποχρέωση να επαναλάβει τα ανωτέρω χωρίς καθυστέρηση και να ζητήσει τυχόν αποσαφήνιση του περιεχομένου της ή να εκφράσει την αντίρρησή της το συντομότερο δυνατό, και σε κάθε περίπτωση το αργότερο εντός επτά (7) εργάσιμων ημερών από την παραλαβή της σχετικής επικαιροποίησης. Για την άσκηση των ανωτέρω δικαιωμάτων, η επιχείρηση μπορεί να επικοινωνήσει με τη ΝΕΧΙ μέσω ηλεκτρονικού ταχυδρομείου στην ακόλουθη ηλεκτρονική διεύθυνση: npgr.dpo@nexigroup.com ή μέσω ταχυδρομείου (φυσικής αλληλογραφίας), αποστέλλοντας το αίτημά του στην διεύθυνση: Χαριλάου Τρικούπη 15, Τ.Κ. 106 78, Αθήνα, Ελλάδα, υπόψιν του Υπευθύνου Προστασίας Δεδομένων (DPO). Προς αποφυγή αμφιβολιών, η παρούσα Σύμβαση ουδόλως θίγει τα μη δεκτικά παραίτησης δικαιώματα που ενδέχεται να έχει η Επιχείρηση κατά τη νομοθεσία περί προστασίας των δεδομένων προσωπικού χαρακτήρα.

**26. Διαχείριση Παραπόνων - Καταγγελίες**

**26.1** Η Επιχείρηση μπορεί να υποβάλλει στη NEXI παράπονα μέσω μηνύματος ηλεκτρονικού ταχυδρομείου στη διεύθυνση: npgr.complaints@nexigroup.com.

**26.2** Κάθε παράπονο πρέπει να περιέχει τα στοιχεία της Επιχείρησης, που επιτρέπουν την ταυτοποίησή της, τα πραγματικά περιστατικά στα οποία αυτό βασίζεται, καθώς και υπογραφή ή αντίστοιχο στοιχείο που καθιστά σαφές ότι το σχετικό έγγραφο προέρχεται από τη συγκεκριμένη Επιχείρηση.

**26.3** Η NEXI θα απαντά στο παράπονο εντός δεκαπέντε (15) εργάσιμων ημερών από την παραλαβή του, υποδεικνύοντας, σε περίπτωση αποδοχής, το εκτιμώμενο χρονικό διάστημα για την επίλυση του προβλήματος. Εάν η NEXI αδυνατεί να απαντήσει εντός δεκαπέντε (15) εργάσιμων ημερών για λόγους, είτε πέραν του ελέγχου της, είτε λόγω της πολυπλοκότητας της αναγκαίας διερεύνησης, η NEXI θα ενημερώνει την Επιχείρηση για τους λόγους της καθυστέρησης της απάντησης στο παράπονο και θα προσδιορίζει την προθεσμία εντός της οποίας η Επιχείρηση θα λάβει την οριστική απάντηση. Σε κάθε περίπτωση, η προθεσμία για τη λήψη της οριστικής απάντησης δεν θα υπερβαίνει τις τριάντα πέντε (35) εργάσιμες ημέρες.

**26.4** Πληροφορίες σχετικά με την διαδικασία παραπόνων και τα δικαιώματα της Επιχείρησης βρίσκονται αναρτημένα στον ακόλουθο σύνδεσμο https://www.nexi.gr/content/dam/nexigr/download/terms-and-conditions/gr/nexi-gr-complaints-management-procedure\_GR.pdf

**26.5** Επισημαίνεται ότι οι χρήστες υπηρεσιών πληρωμών έχουν το δικαίωμα να υποβάλλουν καταγγελίες στη Γενική Γραμματεία Εμπορίου και Προστασίας του Καταναλωτή του Υπουργείου Ανάπτυξης και Επενδύσεων (Πλατεία Κάνιγγος, Αθήνα 10181, <https://kataggelies.mindev.gov.gr/> e-mail: 1520@mindev.gov.gr) σχετικά με ισχυρισμούς για παραβάσεις από τη NEXI των άρθρων 38-102 του ν. 4537/2018 συμπεριλαμβανομένων των όρων της παρούσας και της Σύμβασης Συνεργασίας, εκτός από τις διατάξεις που αναφέρονται στο άρθρο 68 παρ. 6 και άρθρα 94-96 για τις οποίες αρμόδια αρχή είναι η Τράπεζα της Ελλάδος.

**27. Έξοδα – Φόροι -Τέλη – Εισφορές**

Η Επιχείρηση βαρύνεται με όλα τα έξοδα, φόρους,τέλη, εισφορές υπέρ τρίτων ή του Δημοσίου ή παρακρατήσεις που ήθελε επιβληθούν είτε αυτές υπάρχουν σήμερα είτε επιβληθούν στο μέλλον. Επίσης, η Επιχείρηση σε περίπτωση μη εκπληρώσεως ή πλημμελούς εκπληρώσεως των εκ της Συμβάσεως υποχρεώσεών της έναντι της ΝΕΧΙ, βαρύνεται με τυχόν τόκους υπερημερίας, δικαστικά έξοδα, έξοδα επιδόσεως, αναγκαστικής εκτελέσεως κλπ.

**27. Δωσιδικία – Εφαρμοστέο Δίκαιο**

Για κάθε διαφορά που απορρέει από την παρούσα Σύμβαση, αρμόδια θα είναι τα Δικαστήρια των Αθηνών και εφαρμοστέο θα είναι το ελληνικό δίκαιο, περιλαμβανομένου του Νόμου 4537/2018 για τις υπηρεσίες πληρωμών, όπως τροποποιήθηκε και ισχύει, ο οποίος ενσωματώνει στο ελληνικό δίκαιο την Οδηγία 2015/2366/EΕ.

**28. Παραρτήματα – Μεταβατικές διατάξεις**

**28.1** Η παρούσα Σύμβαση και τα Παραρτήματα που υπογράφονται , μαζί με κάθε άλλο Παράρτημα που πρόκειται να υπογραφεί στο μέλλον, αποτελούν ενιαίο, και αδιαίρετο σύνολο, αποτυπώνουν την πλήρη συμφωνία μεταξύ των συμβαλλομένων μερών και καταργούν και αντικαθιστούν κάθε άλλη προηγούμενη σχετική Σύμβαση.

Σε περίπτωση που όρος της Σύμβασης και των Παραρτημάτων αυτής κριθεί άκυρος ή ακυρωτέος, η λοιποί όροι της Σύμβασης και των Παραρτημάτων αυτής θα εξακολουθήσουν να ισχύουν κανονικά.

**28.2** Από την ημερομηνία έναρξης ισχύος της παρούσας Σύμβασης σύμφωνα με την παράγραφο 20.1 αυτής, η Επιχείρηση δηλώνει ρητά και αποδέχεται ότι κάθε Συναλλαγή που πραγματοποιήθηκε δυνάμει τυχόν προηγούμενης συμφωνίας μεταξύ της Επιχείρησης και της NEXI, ακόμα και εάν πραγματοποιήθηκε πριν από την ημερομηνία έναρξης ισχύος της παρούσας και δεν έχει εκκαθαριστεί ακόμα, θα διέπεται από τους όρους της παρούσας Σύμβασης.

**28.3** Η παρούσα Σύμβαση [και τα Παραρτήματά της] είναι διαθέσιμα στον ιστότοπο της ΝΕΧΙ <https://www.nexi.gr/el/oroi-kai-proypotheseis/>. Η Επιχείρηση δικαιούται οποτεδήποτε κατά́ τη διάρκεια της Σύμβασης να ζητά́ από την ΝΕΧΙ και να λαμβάνει τους όρους της Σύμβασης σε έντυπη μορφή́ ή με άλλο Σταθερό Μέσο.